Kekurangan telur hanya babitkan gred A, B dan C

AYER KEROH 16 Disember – Kekurangan bekalan telur ayam di Negeri Melaka hanya membabitkan gred A, B dan C yang dikawal harga jualannya di pasaran.

Pengarah Kementerian Perdagangan Dalam Negeri dan Kos Sara Hidup (KPDN) Negeri Melaka Norena Jaafar berkata, bekalan telur gred AA, D, E, F dan premium tidak terjejas serta masih boleh didapati dengan mudah di pasaran.

“Diakui memang berlaku kekurangan bekalan telur dipasaran seperti yang di uar-uarkan terutamanya di peringkat runcit. Bekalan di pasaran dibahagikan kepada tiga iaitu pertama kategori telur ayam yang dikawal harga jualan seperti gred A, B dan C.

“Kategori kedua telur ayam yang tidak dikawal harga jualan seperti gred AA, D, E dan F. Manakala kategori ketiga adalah telur premium seperti telur ayam Omega dan Selenium,” katanya menerusi satu kenyataan media, di sini, hari ini.

Norena berkata 100 pegawai penguat kuasa dan pegawai pemantau harga KPDN melakukan pemeriksaan di semua peringkat premis perniagaan pada setiap hari.

Menurutnya hasil pemeriksaan mendapati kekurangan bekalan telur ayam melibatkan hanya kategori pertama iaitu telur ayam yang dikawal harga jualan di pasaran.

“Pegawai penguat kuasa KPDN sentiasa bersedia dan melaksanakan pemantauan bagi memastikan tidak berlaku situasi putus bekalan barangan keperluan pengguna atau pelanggaran undang-undang,” katanya.


10 atlet senarai menunggu dijangka layak ke Sukan Paralimpik Tokyo

KUALA LUMPUR 9 Jun – Majlis Paralimpik Malaysia (MPM) menjangkakan lebih ramai atlet akan menyertai 13 atlet negara yang sudah mengesahkan penyertaan ke Sukan Paralimpik Tokyo yang dijadualkan berlangsung dari 24 Ogos hingga 5 September depan.

Presidennya Datuk Seri Megat D. Shahriman Zaharudin berkata, seramai 10 atlet paralimpik negara melibatkan tiga sukan berbeza kini diletakkan dalam senarai menunggu dan keputusan hanya akan diketahui dalam tempoh tiga minggu.

“Kita berharap mereka dapat layak ke Tokyo dan kita juga ada sembilan atlet lagi daripada sukan memanah, badminton, menembak, renang dan ping pong untuk slot ‘bipartite’,” katanya kepada Bernama, hari ini.

Slot ‘bipartite’ diberikan kepada atlet individu dan bukan kepada Jawatankuasa Paralimpik Kebangsaan (NPC) setiap negara, selain keputusan pemberiannya oleh Jawatankuasa Paralimpik Antarabangsa (IPC) tidak boleh dibantah atau dirayu.

Pada masa sama, Megat D. Shahriman yang juga ketua kontinjen negara ke Sukan Paralimpik Tokyo menzahirkan rasa bangga dengan kejayaan tiga atlet negara yang mengesahkan tiket ke Tokyo secara merit hari ini.

Tiga atlet itu ialah jaguh badminton para Cheah Like Hou dan rakan seperjuangannya Didin Taresoh selain atlet tenis kerusi roda Abu Samah Borhan.

“Tahniah kepada semua atlet yang berjaya layak secara merit, MPM sangat bangga dan ini berita baik untuk negara. Kita semua sudah bersedia untuk ke Tokyo dan capai matlamat kita di sana,” kata beliau.

Sebelum ini, 10 atlet para daripada lima sukan layak ke Sukan Paralimpik Tokyo terdiri daripada Muhd Nursaiful Zulfikri dan Brenda Anelia dalam acara renang; S. Suresh dan Wiro Julin (memanah); Mohd Ziyad Zolkefli, Wong Kar Gee, Mohamad Ridzuan Mohamad Puzi dan Abdul Latif Romli (olahraga); Chew Wei Lun (boccia) dan Bonnie Bunyau Gustin (powerlifting).


Penjawat awam direman bantu siasatan kes rasuah RM35,000

KUALA TERENGGANU, 4 Ogos – Seorang penjawat awam direman enam hari bermula hari ini bagi membantu siasatan berhubung kes rasuah berjumlah RM35,000.

Suapan itu dipercayai sebagai balasan untuk membantu kes mahkamah yang dikendalikan oleh lelaki berusia 40-an berkenaan, yang bertugas di bahagian penguatkuasaan sebuah jabatan kerajaan di Terengganu.

Perintah reman dikeluarkan Majistret Noor Diana Abd Aziz setelah mendapat permohonan daripada pihak Suruhanjaya Pencegahan Rasuah Malaysia (SPRM) bagi menjalankan siasatan mengikut Seksyen 16(a)(B) Akta SPRM 2009.

Menurut sumber SPRM, lelaki berkenaan ditahan pada 4.15 petang semalam di sekitar Kuala Terengganu, lanjutan daripada operasi yang dijalankan oleh pihak SPRM negeri.


UMNO Baruh Alai ‘belanja’ anak muda main boling

AYER KEROH 16 Dis – Seramai 50 peserta berentap dalam kejohanan boling tertutup anjuran UMNO Baruh Alai bertempat di Pusat Boling Antarabangsa MITC (MIBC), di sini, malam tadi.

Ketua UMNO cawangan Baruh Alai Datuk Akramuddin Abdul Aziz berkata, kejohanan itu menampilkan jentera-jentera Pilihan Raya Negeri (PRN) Melaka yang majoritinya terdiri dalam kalangan anak muda.

Beliau berkata, penganjuran yang menampilkan pelbagai hadiah berupa barangan elektrik bernilai RM15,000 itu juga merupakan usaha bagi menghargai sumbangan wira tidak didendang (pemuda) yang banyak membantu kejayaan UMNO menawan semula kerusi Dewan Undangan Negeri (DUN) Telok Mas.

“Uniknya pemuda-pemuda ini tertarik dengan cara kita mendekati mereka sewaktu pilihan raya. Jadi kejohanan sukan seperti inilah menjadi antara cara kita mendekatkan lagi dengan golongan muda.

“Tidak dinafikan peranan orang muda banyak membantu kejayaan kita yang mana boleh dikatakan 90 peratus kejayaan kita pada PRN lalu disumbangkan golongan ini,” katanya ketika ditemui pada kejohanan tersebut.

Katanya, kejohanan berkonsep unik itu merupakan ilham Ahli Dewan Undangan Negeri (ADUN) Telok Mas Datuk Abdul Razak Abdul Rahman sendiri dalam mendekati dan menghargai golongan muda di kawasan Telok Mas dan Kota Melaka.

Sementara itu, penganjur kejohanan, Mohd Halim Daud, 34 berkata, acara sukan seperti boling, sepak takraw dan futsal cukup sinonim dengan golongan belia Baruh Alai sejak dahulu lagi.

Beliau yang juga Pemuda UMNO Baruh Alai berkata, selain menghargai sumbangan, kejohanan itu juga berupaya mengeratkan hubungan pemimpin setempat dengan anak muda dalam bersama-sama memajukan negeri ini.

“Insya-Allah, selepas ini, Pemuda UMNO Baruh Alai bercadang untuk mengembalikan semula kejohanan sepak takraw Piala Isa yang cukup sebati dengan masyarakat di sini.

“Selepas empat atau lima tahun tidak diadakan, ia akan akan diadakan kembali bagi menghidupkan semula tradisi sukan di kawasan ini,” katanya.


Rumah batu ganti pondok usang

LENDU 24 Jan. – Selama 11 tahun menghuni pondok usang hampir menyembah bumi, empat sekeluarga di Kampung Solok Air Batu, dekat sini, teruja dan bersyukur mendapat rumah baharu.

Ketua keluarga, Mohd Razai Sudin, 29, berkata, kehidupan mereka kini lebih selesa dan aman di dalam rumah batu dibina melalui peruntukan Bank Kerjasama Rakyat Malaysia Berhad (Bank Rakyat), termasuk tidak perlu lagi menadah hujan disebabkan bumbung pondok bocor.

Katanya, rumah dilengkapi tiga bilik, satu bilik air dan dapur itu memberikan keselesaan untuk dirinya, isteri, Norisah Ahmad, 40, serta dua anak berusia tujuh dan 16 tahun.

“Terima kasih juga kepada Ahli Parlimen Masjid Tanah, Datuk Mas Ermieyati Samsudin yang membantu mendapatkan peruntukan Bank Rakyat,” katanya ditemui di rumahnya, semalam.

Beliau menjelaskan, pondok tanpa bilik kira-kira 80 meter dari rumah baharu itu dibina pada 2009 sejurus mereka berpindah dari Cheras, Kuala Lumpur ke tanah pusaka arwah ibu mentuanya, Che Me Bujang.

Katanya, meskipun terpaksa bertarung dengan titisan hujan yang membasahi lantai dan kedinginan malam, mereka tiada pilihan selain menghuni pondok itu selama 11 tahun.

Sementara itu, Norisah berkata, selepas Bank Rakyat bersetuju untuk menyediakan peruntukan, beliau mendapatkan persetujuan anggota keluarganya untuk mendapatkan tapak rumah berkenaan.

Bagi membantu menambah pendapatan suami, Norisah menanam pisang dan sayur serta cili padi untuk dipasarkan kepada peniaga di Pasar Masjid Tanah.


Do surgical masks provide good protection against Omicron?

KUALA LUMPUR, Jan 17 – When Malaysia repeatedly recorded over 10,000 COVID-19 infections daily last year, thanks to the highly infectious Delta variant, some decided it was time to drop the surgical mask and go for a respirator.

One of them, a 45-year-old mother who asked to be identified as Nana, told Bernama her reasoning was simple: she wanted better protection and convenience. Her mask of choice was the KF94, the Korean version of a N95 mask. Other masks of the same range, also known as respirators, are the KN95 from China and the FFP2, the European standard.

“It was more convenient. It was a hassle to double mask every time I went out. Also, my mom has cancer and I wanted to protect her. I didn’t want her to catch COVID-19 from me; it would have been horrible,” she said.

Now as the Delta surge eases, likely to be replaced by the even more infectious Omicron variant, she is confident she has made the best decision to protect her and her family in the near future. Her family members are all vaccinated, with the adults boosted.

The chatter among healthcare workers and health authorities in the United States and Europe seems to bear out her confidence. As the Omicron variant rages through the US, Europe and elsewhere, health authorities and officials in those countries are recommending the public to mask up with higher quality masks.

Unlike them, Malaysia has not updated its mask guidelines since Aug 23 last year, when Health director-general Tan Sri Dr Noor Hisham Abdullah recommended the public to double mask by wearing a surgical mask and a fabric mask over it, along with a face shield.

Medical experts Bernama spoke to said there is no need to upgrade mask recommendations for the most part as they are concerned that respirators may be too expensive for many to afford. They also said a well-fitting 3-ply surgical mask is sufficient for public use, even for Omicron, and that the mask should be the minimum standard.

Consultant pulmonologist Dr Wong Chee Kuan said this is because most people in Malaysia wear masks when they step out of their house.

“The problem is, overseas, you can see they are not practising universal masking. If you’re not practising universal masking, that actually increases the transmission in their community. Malaysia has made it a rule that you must wear a mask when you go to a public place,” he said.

N95 masks are the gold standard in respirators, promising to filter out about 95 percent of the particles in the air, such as dust, mist and fumes. According to the US Centers for Disease Control (CDC), the minimum size of 0.3 microns of particulates and large droplets will not be able to pass through the barrier. On top of that, N95 masks have an electrostatic mechanism on them that works to attract charged and non-charged particles to them.

Wearing at least a surgical mask has been shown to reduce transmission of the coronavirus by protecting others and the person wearing it. Experts said fit is the most important factor when wearing any mask. If they wear their mask properly, the chances of transmission are low.

“Wearing KN95 or N95 will provide extra protection to the individual wearing the mask, especially when facing the threat of the highly-transmissible Omicron variant. However, most important is a ‘well-fitting mask’ or proper use of the mask,” said University of Malaya Medical Centre (UMMC) public health medicine specialist Associate Prof Dr Rafdzah Ahmad Zaki.

In other words, how one wears the mask, that is, making sure the mask seals the nose and mouth area as much as possible, is as important as what type of mask one wears.

“A lot of people started to wear N95 or KF94 even before the emergence of Omicron, but you have to bear in mind that to wear all these respirators, you need a very tight fit to the face. If it’s too loose, it actually defeats the purpose,” said Dr Wong.

Public health medicine specialist Prof Victor Hoe, who tests the N95 fit for healthcare workers at the UMMC, said the right fit can be hard to achieve for the public as the masks are usually one size fits all. While respirators may promise superior protection from airborne particles, they may mean nothing if people were taking them off to talk or breathe.

“This is why I don’t recommend that normal people, the public, wear those types of masks (respirator). It’s more difficult to breathe and talk when wearing one. So when it’s more difficult (to do those things), we observe a lot of people actually removing the mask while they’re talking,” he said.

However, he supported the use of these masks in certain circumstances, such as confined indoor spaces with other people who may or may not be vaccinated like in an airplane. He also reminded the public to dispose of any mask if it becomes wet or moist, such as from sweating.

While medical-grade N95 masks require a tight seal on the face, causing the deep indents seen on the nose and cheeks of healthcare workers, the respirators available in the market are not always the real deal.

In the United States, the authentic ones would have a NIOSH symbol on them and an expiry date on the box since the electrostatic charge degrades over time. In Malaysia, medical masks would have certification from the Medical Device Authority (MDA).

As for the non-medical N95 and other respirators or even fake ones made available to the public, their effectiveness cannot be guaranteed, a spokesperson from MDA told Bernama.

“The public does not need to use real medical devices as they are not directly exposed to a confirmed infectious patient. The NIOSH-certified masks are tested for medical use or occupational use. As long as the mask is well fitted, and worn properly, it should be alright,” Dr Wong said.

To check whether a mask works, there are several tests the public can conduct, such as the flame test (try to blow out a flame from 30 cm away with your mask on, making sure to steer clear of the flame), sniff test (try to smell artificial sweetener like Sweet and Low with your mask on) and light test (stretch your mask out against bright light and try to see it through the mask).

If you can do any of these things, then it means your mask does not work as intended, according to researchers at Stanford Medical working with the World Health Organisation (WHO) to develop mask standards.

A cloth mask is largely useless, with little ability to filtrate. However, experts said if coupled with a surgical mask, they can be effective at protecting the wearer by closing the gaps on the side of the face.

Dr Rafdzah noted that surgical masks cannot filter anything smaller than a bacteria but added that “if everyone in a public area is wearing a cloth or surgical mask, this is enough to prevent the spread of the virus in the area, and this will reduce the chance of transmission”.

Despite assurances from the experts, Nana, the woman taking care of her cancer patient mother, has no plans to go back to wearing the surgical mask anytime soon.


Taman nanas Kuala Linggi

KUALA LINGGI 18 Mei – Melaksanakan tugas sebagai satu pasukan dan saling memahami membuatkan segala perancangan pasangan ini yang mengusahakan ladang nanas jenis MD2 seluas 17 hektar di Nusa Dusun, Kuala Linggi, di sini, menjadi hingga membawa pulangan besar kepada mereka.

Selepas lima tahun pasangan romantik ini sudah boleh berbangga dengan produk keluaran mereka dipasarkan menggunakan jenama Fionanas yang turut mendapat permintaan di negara Timur Tengah, Jepun, Hong Kong dan pasaran tempatan.

Apa yang membanggakan ladang Fionanas kini menjadi pengeluar utama buah nanas di Negeri Melaka dan pasangan ini berhasrat untuk meningkatkan lagi jumlah itu dalam tempoh terdekat.

Kisah kejayaan mereka bermula 20 tahun lalu selepas Iskandar Zulkarnain, 42, bersama isteri, Fiona Tahir, 40, mengambil keputusan untuk membeli lot tanah di Nusa Dusun, sebagai pelaburan hari tua mereka.

Namun pembabitan serius mereka dalam bidang agromakanan bermula lima tahun lalu selepas pasangan ini menanam nanas MD2 sebagai percubaan di tapak seluas 0.4 hektar.

“Sekarang ini saya dibantu 11 pekerja menguruskan hal di ladang, sementara itu isteri pula aktif merangka pelan pemasaran. Alhamdulillah berkat kerja berpasukan sebagai suami isteri semuanya berjalan lancar, namun dalam apa juga perniagaan pasti ada dugaan.

“Paling memberikan kesan kepada kami adalah pelaksanaan Perintah Kawalan Pergerakan (PKP). Namun kami tidak putus asa dan bangkit semula, sekarang setiap bulan kami menuai 16 hingga 20 tan nanas MD2 dengan nilai jualan RM40,000 ke RM80,000.

“Paling penting bagi saya adalah menjaga kualiti buah, kami bukan sekadar berniaga tetapi mahu pelanggan menikmati produk memiliki rasa yang lain daripada pengeluar tempatan yang ada,” katanya ketika ditemui, baru-baru ini.

Katanya bagi menjaga kualiti dan rasa buah dia melakukan kajian sendiri membabitkan aspek penjagaan pokok dan ladang pemilihan baja dengan sukatan yang betul dan tapak kebun yang sesuai berdasarkan pengalamannya.

“Kami memang bermula daripada kosong dan banyak perkara yang telah kami pelajari akhirnya membuahkan hasil sehinggakan produk yang kami hasilkan tidak menang tangan untuk dipasarkan di sekitar selatan tanah air,” katanya.

Sementara itu, Fiona berkata kehidupan suami isteri perlu saling melengkapi menjadi pegangan mereka hingga berjaya melebarkan sayap perniagaan ke peringkat antarabangsa.

“Pelbagai produk inovasi dihasilkan daripada hasil nanas di ladang kami, antaranya jus pati nanas, minuman nanas berpengawet, kopi dan teh campuran nanas, sambal nanas serta lilin nanas.

“Bagi mencari kelainan kami gunakan konsep ladang dalam taman, jadi kepada mereka yang mahu bercuti dalam suasana kampung boleh datang ke sini.


DUN Rim: Jalan baharu Rim-Asahan bakal lonjak ekonomi

RIM 10 Mei – Sebuah jajaran jalan baharu dari Rim ke Asahan akan dibangunkan dan dijangka mampu meningkatkan ekonomi kawasan itu.

Ahli Dewan Undangan Negeri (ADUN) Rim Datuk Khaidhirah Abu Zahar berkata, jajaran jalan baharu itu akan dibuka dari Simpang Kerayong ke Bukit Katong dan seterusnya ke sebahagian kawasan di Asahan.

Menurutnya, projek berkenaan kini berada di fasa pra pembinaan dan bakal dilaksanakan dalam masa terdekat, yang mana ia dijangka mengambil masa kira-kira tiga tahun untuk disiapkan.

Beliau berkata, menerusi jalan baharu itu ia akan memudahkan sektor logistik bagi sektor pertanian dan pada masa sama ia bakal membantu meningkatkan sosioekonomi kawasan berkenaan.

“Jadi, bila jalan itu siap, jajaran itu akan kita akan teroka untuk membangunkan pelbagai tarikan dan peluang pekerjaan kepada penduduk di Rim khususnya,” katanya.

Beliau berkata demikian kepada Melaka Hari Ini pada Majlis Rumah Terbuka Aidilfitri Dewan Undangan Negeri (DUN) Rim di Dewan Alamanda Jasin, baru-baru ini, yang turut dihadiri Yang di-Pertua Negeri Tun Seri Setia Mohd Ali Mohd Rustam, Ketua Menteri Datuk Seri Utama Sulaiman Md Ali, EXCO Kanan Pelaburan Datuk Seri Ab Rauf Yusoh dan lain-lain kenamaan.

Mengulas lanjut, beliau yang juga Timbalan Speaker DUN Melaka berkata, jalan baharu itu juga dapat mengurangkan kesesakan di Pekan Jasin khususnya pada hujung minggu.

“Ia akan memudahkan pengguna jalan raya memandangkan Pekan Jasin sudah terlalu padat selain jalannya yang kecil dan tidak boleh dilebarkan lagi.

“Pada masa sama, kita juga berharap pelbagai manfaat dapat diterima warga Rim sebaik jalan itu dilaksanakan dalam masa terdekat dan siap sepenuhnya dalam tempoh tiga tahun,” katanya.


Kerajaan kaji penetapan harga siling minyak masak botol ikut harga pasaran

SUNGAI BESAR 12 Jun – Kementerian Perdagangan Dalam Negeri dan Hal Ehwal Pengguna (KPDNHEP) akan mengkaji untuk menetapkan harga siling minyak masak botol lima kilogram mengikut harga pasaran semasa.

Timbalan Menteri KPDNHEP Datuk Rosol Wahid berkata, perbincangan mengenai harga siling itu akan diadakan bersama Kementerian Perusahaan Perladangan dan Komoditi serta Kementerian Kewangan, Rabu ini.

“Keputusan itu (penetapan harga siling minyak masak) kita akan tengok dalam mesyuarat nanti,” katanya kepada pemberita selepas melakukan pemeriksaan bekalan minyak masak dan pematuhan prosedur operasi standard (SOP) di sebuah pasar raya di sini hari ini.

Rosol dalam pada itu turut membidas dakwaan seorang wakil rakyat pembangkang bahawa minyak masak sekilogram yang disubsidi kerajaan merupakan minyak kitar semula.

Beliau berkata kerajaan menyediakan kuota sebanyak 60,000 metrik tan minyak masak sekilogram bersubsidi sebulan untuk seluruh negara dan jumlah dijangka mencukupi memandangkan kadar purata penggunaan minyak masak sekeluarga adalah 1.8 kilogram sebulan.

Menurut Rosol, beliau bimbang sekiranya terdapat peniaga yang akan mengambil kesempatan terhadap subsidi minyak masak dan sehubungan itu, para pegawai KPDNHEP akan sentiasa turun padang bagi melakukan pemantauan.

Katanya sejak 13 Mei tahun lalu hingga kini, KPDNHEP sudah memeriksa 590,876 premis perniagaan termasuk stesen minyak, restoran, pasar raya dan pusat beli-belah serta mengeluarkan 346 kompaun bernilai RM1.091 juta kerana tidak mematuhi SOP ditetapkan.


Pendaftaran suntikan vaksin COVID-19 dibuka tidak lama lagi

KUALA LUMPUR, 15 Jan. – Pendaftaran suntikan vaksin COVID-19 untuk rakyat Malaysia akan dibuka tidak lama lagi, kata Menteri Kesihatan Datuk Seri Dr Adham Baba.

“Ini bagi memastikan mereka yang telah disuntik mendapat dos kedua mengikut tarikh yang telah ditetapkan, biasanya dalam julat 21 hari,” katanya semasa menjadi tetamu program Bicara DR di RTM 1 malam tadi.

Ini kerana katanya matlamat utama imunisasi COVID-19 ialah bagi melindungi petugas barisan hadapan, mengurangkan kematian, membentuk imuniti kelompok dan seterusnya memutuskan rantaian jangkitan pandemik itu.

Malaysia dijadualkan menerima vaksin Pfizer-BioNTech pada akhir Februari ini dan telah memperoleh kelulusan bersyarat daripada Bahagian Regulatori Farmasi Negara (NPRA) Kementerian Kesihatan.


Ketepi masalah dalaman, jadikan semula BN kerajaan dominan – Ahmad Zahid

KUALA LUMPUR, 12 Dis – Pengerusi Barisan Nasional (BN) Datuk Seri Dr Ahmad Zahid Hamidi mahu supaya parti komponen Barisan Nasional (BN) mengetepikan masalah dalaman parti agar boleh menjadi kerajaan dominan di negara ini pada Pilihan Raya Umum ke-15 (PRU15).

Beliau yakin sekiranya masalah dalaman khususnya isu-isu remeh yang tercetus antara parti komponen dan parti mesra BN dapat diketepikan, BN diyakini mampu memperoleh kemenangan besar pada PRU15 kelak.

“Kita ketepikan masalah inter-party (antara pihak dalam BN), kita ketepikan perbezaan politik dan kita bawa rakan-rakan lain (parti mesra BN) agar menang PRU15,” katanya ketika merasmikan Perhimpunan Agung MIC ke-75 di Pusat Pameran dan Perdagangan Antarabangsa Malaysia (MITEC) di sini, hari ini.

Ahmad Zahid yang juga bekas Timbalan Perdana Menteri berkata rakyat Malaysia inginkan sebuah kerajaan yang kukuh dan stabil dari segi ekonomi dan berdasarkan rekod prestasi selama lebih tujuh dekad mentadbir negara ini, hanya BN dilihat mampu merealisasikan hasrat berkenaan.

Sementara itu, Ahmad Zahid memberi jaminan kepada MIC bahawa kerusi tradisi parti itu tidak akan ditandingi oleh mana-mana parti mesra BN pada pilihan raya umum akan datang.

Beliau juga meminta MIC supaya tidak bimbang dengan kehadiran parti mesra BN yang baharu pada PRU15, malah beliau akan memastikan parti itu membantu MIC untuk menang bersama.

Dalam pada itu, Presiden UMNO itu turut mengingatkan semua parti komponen BN supaya tidak sombong, angkuh dan riak dengan kemenangan BN pada Pilihan Raya Negeri (PRN) Melaka, baru-baru ini.

“Kita lihat pada PRK (Pilihan Raya Kecil) Sungai Besar, kita menang majoriti besar tetapi PRU14 kita kalah di kawasan itu. Kemenangan yang berlaku tidak semestinya menjadi templat atau acuan,” katanya.

Menurut Ahmad Zahid, jika kemenangan PRN Melaka dijadikan panduan, ia boleh disifatkan bahawa rakyat Malaysia ‘amat merindukan’ BN untuk kembali menerajui semula kerajaan pada PRU15.

Turut hadir pada perhimpunan yang dihadiri kira-kira 2,000 perwakilan MIC itu ialah Bendahari Agung BN Datuk Seri Hishammuddin Tun Hussein dan bekas Presiden MIC Tun S. Samy Vellu. – BERNAMA


Inisiatif 3R MOTAC, MOF untuk program pemulihan industri acara perniagaan – Nancy

KUALA LUMPUR, 23 Mac – Kementerian Pelancongan, Seni dan Budaya (MOTAC) dan Kementerian Kewangan, menerusi Biro Konvensyen dan Pameran Malaysia (MyCEB) akan melancarkan Inisiatif 3R sebagai program pemulihan bagi industri acara perniagaan.

Menteri Pelancongan, Seni dan Budaya Datuk Seri Nancy Shukri berkata 3R iaitu Reset (set semula), Restart (mula semula) dan Recovery (pemulihan), bertujuan untuk membentuk masa depan industri tersebut dengan mempercepatkan pemulihan secara kolektif.

“Untuk melaraskan semula industri tersebut, delegasi antarabangsa haruslah terus memilih dan menghadiri acara di Malaysia. Tetapi mereka mestilah mempunyai perlindungan insurans COVID-19 yang mencukupi memandangkan kini ia adalah keperluan perjalanan. Justeru, MyCEB akan menawarkan dan menyediakan perlindungan insurans penuh kepada 10,000 delegasi antarabangsa pertama.

“Penerima pertama ialah Simposium Mesin Turbo dan Pam Asia (ATPS) yang akan diadakan Mei ini dengan anggaran 800 delegasi. Ini adalah permulaan yang baik,” katanya selepas menghadiri Hari Persatuan MyCEB di Pusat Perdagangan dan Pameran Antarabangsa Malaysia (MITEC), di sini, hari ini.

Beliau berkata menerusi inisiatif itu, MyCEB akan turut menangggung sebahagian kos untuk 10 pemain industri bagi memulakan semula perniagaan mereka dengan menyertai setiap pameran perdagangan seperti IMEX Jerman, ibtmWorld Sepanyol dan IMEX Amerika Syarikat.

Sebagai kerajaan yang bertanggungjawab dan berasaskan semangat Keluarga Malaysia, Nancy berkata biro tersebut akan turut membantu pemain industri untuk memperoleh kelayakan profesional seperti CMP, CEM dan kelayakan antarabangsa lain yang boleh didapati untuk industri berkenaan.

“MyCEB turut bersetuju untuk membantu syarikat-syarikat mengekalkan keahlian mereka dalam persatuan industri utama seperti MACEOS, AFECA, ICCA, IAPCO dan lain-lain dengan memberi subsidi untuk yuran keahlian,” katanya.

Pada majlis sama, Nancy turut mengumumkan pelancaran MySafe Business Events Planner iaitu perancang digital oleh MyCEB dan Majlis Acara Perniagaan Malaysia (BECM), yang diperkenalkan untuk memaklumkan langkah keselamatan dan informasi berkenaan pengurusan COVID-19 oleh pihak kerajaan, bagi membantu dan membimbing pengembara acara perniagaan antarabangsa dan penganjur ketika berada di negara ini.

Majlis tersebut juga menyaksikan pemeteraian Memorandum Persefahaman (MoU) antara MyCEB dan Kraftangan Malaysia untuk mengutamakan kraf tempatan sebagai hadiah dan cenderamata kepada delegasi antarabangsa bagi meningkatkan ekonomi luar bandar serta mempromosi warisan Malaysia.- BERNAMA


Solat Hajat, doa Malaysia iringi jihad rakyat Palestin

Banyak solat hajat dan doa selamat dilaksanakan selepas Solat Maghrib secara serentak di beberapa negeri mengikut prosedur operasi standard (SOP) Perintah Kawalan Pergerakan (PKP), sebagai tanda sokongan moral, prihatin dan kebersamaan Malaysia dengan saudara seagama di bumi Palestin.

Di KUALA LUMPUR, Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah berkenan menunaikan solat sunat hajat berjemaah bersama 40 anggota  jemaah yang terdiri daripada pegawai dan petugas Istana Negara di Surau Utama Istana Negara, di sini.

Solat sunat hajat turut dilaksanakan di masjid-masjid utama termasuk Masjid Negara dan Masjid Wilayah di ibu negara serta di Masjid Putra, Putrajaya di sini, malam ini.

Solat hajat dua rakaat yang diakhiri dengan bacaan Qunut Nazilah serta doa selamat itu, amat menyentuh hati ahli jemaah yang hadir, malah ada antara jemaah di beberapa masjid di sini dilihat sebak dan menitiskan air mata ketika mengaminkan doa.

Di PERAK, tinjauan Bernama di Masjid Al-Ansar, Bandar Meru Raya, Ipoh, mendapati kira-kira  40 anggota jemaah menunaikan solat hajat dan doa selamat untuk memohon kesejahteraan rakyat Palestin yang sedang berjuang menentang kekerasan dan penindasan Zionis itu.

Jemaah di situ dibenarkan masuk ke perkarangan masjid seawal pukul 7.00 malam dan pintu pagar ditutup sejurus azan dilaungkan bagi mengehadkan jumlah kapasiti di dalam masjid.

Di SARAWAK, sebahagian besar masjid dan surau di negeri itu termasuk Masjid Bandaraya Kuching melaksanakan solat hajat selaras dengan titah Yang di-Pertuan Agong semalam, agar solat hajat bagi mendoakan keselamatan rakyat Palestin dilakukan di seluruh negara.

Tinjauan di Masjid Bandaraya Kuching, mendapati bukan sahaja solat sunat hajat diadakan malah ahli jemaah yang hadir turut mendengar tazkirah ringkas berkenaan Masjid Al-Aqsa yang merupakan tempat suci ketiga umat Islam.

Di JOHOR BAHRU, kira-kira 200 anggota  jemaah menunaikan solat sunat hajat dan bacaan Qunut Nazilah serta bacaan surah Yasin di Masjid Sultan Iskandar Bandar Dato Onn, di sini, untuk mendoakan kesejahteraan masyarakat Islam di Palestin.

Di PULAU PINANG pula, Jabatan Hal Ehwal Agama Islam Pulau Pinang (JHEAIPP) telah mengeluarkan pekeliling kepada 800 masjid dan surau di negeri itu melaksanakan ibadah sama.

Di PAHANG, Menteri Besar Pahang Datuk Seri Wan Rosdy Wan Ismail adalah antara 50 anggota  jemaah yang menunaikan solat hajat dan doa selamat memohon Allah melindungi serta meringankan penderitaan rakyat Palestin di Masjid Negeri Sultan Ahmad 1 di sini.

Selain itu, Kerajaan negeri Pahang turut menyumbangkan RM250,000 kepada rakyat Palestin yang sedang berdepan serangan rejim Zionis Israel sehingga mengorbankan dan mencederakan ratusan individu tidak berdosa termasuk wanita dan kanak-kanak.

Dilaporkan pencerobohan dan serangan rejim Zionis Israel ke atas rakyat Palestin bermula dengan serangan di Masjid al-Aqsa pada 7 Mei diikuti serangan udara di Semenanjung Gaza, dan sehingga kini dilaporkan lebih 100 rakyat Palestin terkorban manakala beratus-ratus lagi cedera, malah Pertubuhan Bangsa-Bangsa Bersatu (PBB) memberi amaran, konflik itu bakal mencetuskan peperangan secara besar-besaran.


Kamera AwAS rekod 7,564 kes sepanjang Op HRA 2022 di Melaka

BUKIT KATIL 18 Mei – Kamera Sistem Keselamatan Kesedaran Automatik (AwAS) Jabatan Pengangkutan Jalan (JPJ) Melaka mengesan 7,564 kesalahan sepanjang 10 hari Operasi Sempena Perayaan Hari Raya Aidilfitri (HRA) 2022 bermula 29 April hingga 8 Mei lalu.

Kesalahan dikesan di daerah Alor Gajah dan Jasin itu membabitkan empat lokasi di Lebuhraya Utara Selatan iaitu kilometer 185 (arah selatan), kilometer 184.2 (arah utara) dan kilometer 214.4 (kedua-dua arah).

Pengarah JPJ Melaka Muhammad Firdaus Shariff berkata, kes tertinggi direkodkan pada 1 Syawal bermula jam 12 tengah malam dengan keseluruhan 1,213 kes direkodkan di semua empat lokasi berkenaan.

Muhammad Firdaus berkata, kes dikesan menerusi AwAS juga tinggi pada 1 Mei iaitu sehari sebelum Aidilfitri dengan sejumlah 903 kesalahan direkodkan pihaknya.

“Kes meningkat sebanyak 10 peratus berbanding bulan-bulan sebelumnya berkemungkinan kerana sikap pemandu yang terburu-buru ingin pulang ke kampung halaman sempena musim perayaan Aidilfitri.

“Kesemua kesalahan sepanjang Op HRA itu akan dibawa terus ke mahkamah untuk tindakan selanjutnya di bawah Seksyen 79 Akta Pengangkutan Jalan 1987 dengan nilai denda maksimum RM2,000 jika sabit kesalahan,” katanya pada sidang media selepas sesi Lelongan Awam Kenderaan disita di pejabatnya di Bukit Katil hari ini.

Katanya, JPJ turut mencatatkan sebanyak 88 kes membabitkan sembilan kesalahan utama seperti tidak mematuhi isyarat lalu lintas (lampu merah), memandu melebihi had laju, menggunakan telefon bimbit, memandu di lorong kecemsan, memotong barisan, memotong garisan berkembar, tidak memakai tali pinggang/topi keledar, membawa lebih muatan dan muatan berbahaya sepanjang Op HRA 2022.


KPN arah semua ketua polis daerah teliti, jaga kebajikan anggota

KUALA LUMPUR 28 Mac. – Ketua Polis Negara Tan Sri Abdul Hamid Bador mengarahkan semua Ketua Polis Daerah di seluruh negara agar menjaga kebajikan serta meneliti secara dekat sebarang permasalahan dihadapi anggota mereka agar ia dapat ditangani lebih awal.

Beliau berkata sekiranya ada anggota dikesan mempunyai masalah, mereka harus diberikan khidmat kaunseling atau bantuan awal bagi mencegah kejadian tidak diingini berlaku.

Mengambil iktibar kejadian seorang anggota polis berpangkat koperal dipercayai menembak mati anaknya berusia tujuh tahun sebelum menembak diri sendiri dalam kejadian di Jalan Widuri 1, Taman Sentosa Jaya, Seremban, Rabu lalu, Abdul Hamid berkata beliau kecewa kerana pihaknya tidak dapat mengesan awal keadaan psikologinya.

“Saya berasa amat kecewa kerana kami tidak dapat mengesan keadaan psikologi anggota polis (detektif) itu. Ini bukanlah pertama kali kes ini berlaku, sebelum ini ada satu kes di Perak, seorang ibu mengunci diri bersama anak-anaknya dan membakar biliknya dalam kuarters polis.

“Selain itu, sewaktu awal Perintah Kawalan Pergerakan ada anggota saya menembak dirinya di sekatan jalan raya kerana dia dikatakan mendengar suara halus menyuruhnya berbuat demikian,” katanya kepada Bernama baru-baru ini.

Abdul Hamid berkata sekiranya seseorang anggota polis menghadapi masalah psikologi dan tidak ditangani, ia amat berbahaya kerana anggota bertugas biasanya dibekalkan dengan senjata api.

“Banyak kes yang sama berlaku di luar negara dan saya akan kaji balik supaya perkara-perkara ini dapat dielakkan dengan intervensi awal,” katanya.

“Selain itu, maklumat yang saya terima daripada Ketua Polis Negeri Sembilan (Datuk Mohamad Mat Yusop) motif anggota polis itu membunuh diri adalah kecewa dan berdasarkan cerita saksi, anggota polis itu mempunyai masalah keluarga…dan ia sungguh tragis jika dia betul menembak anaknya sebelum menembak kepalanya. Bagaimana kes ini berlaku, ia masih dalam siasatan lagi,” katanya.

Pada Rabu lalu, anggota polis berkenaan bersama anak lelakinya ditemukan maut selepas tembakan dilepaskan, dalam sebuah kereta jenis Proton Wira pada kira-kira 6.42 petang.


Jepun, Malaysia sambut pencapaian 40 tahun Dasar Pandang Ke Timur

KUALA LUMPUR, 5 Jan – Jepun akan terus berusaha mengukuhkan lagi hubungan dengan Malaysia ketika kedua-dua negara merayakan ulang tahun ke-40 Dasar Pandang Ke Timur (LEP) tahun ini.

Timbalan Ketua Misi Kedutaan Jepun di Malaysia Araki Kaname berkata, negara itu akan bekerjasama dengan Malaysia sepanjang tahun ini sempena merayakan pencapaian hubungan dua hala sejak 40 tahun lalu.

Tumpuan juga akan diberikan dalam mengeratkan lagi hubungan dua hala untuk tempoh 40 tahun akan datang, katanya dalam ucapan di Festival Filem Jepun 2021 pada Selasa.

Malaysia, di bawah pentadbiran perdana menteri keempat Tun Dr Mahathir Mohamad ketika itu, memperkenalkan LEP pada Februari 1982 dengan objektif mencontohi budaya kerja Jepun serta kepakaran teknologinya demi pembangunan negara.

Araki berkata di bawah dasar itu, sejak 40 tahun lepas, kira-kira 26,000 rakyat Malaysia telah ke Jepun untuk belajar dan mendapat latihan.

“Apabila kembali ke Malaysia, mereka telah memainkan peranan yang amat diperlukan dalam pelbagai bidang serta menjadi penghubung antara kedua-dua negara,” tambahnya.


Biskut raya dijangka naik harga

MERLIMAU 11 Februari – Kurang dua bulan kedatangan bulan Ramadan, ada dalam kalangan pengusaha biskut raya di negeri ini sudah menutup tempahan berikutan risau gagal disiapkan mengikut waktu dijanjikan selain faktor kenaikkan harga barangan mentah.

Katanya meskipun berlaku kenaikan harga barangan mentah selain kekerapan kekurangan bekalan telur di pasaran, namun masyarakat di Negeri Melaka membuat tempahan awal biskut raya untuk dihidangkan kepada tetamu pada Aidilfitri nanti.

“Kebiasaanya saya mengambil tempahan untuk pra raya, misalnya untuk tahun ini saya jangka akan menjual tiga jenis biskut. Jadi untuk ketiga-tiga biskut ini saya akan buka untuk tempahan.

“Bagi biskut pra raya ini saya sudah jual lebih 200 botol sejak tiga minggu lalu. Ini sebagai persediaan selain beri peluang kepada pelanggan untuk merasa,” katanya yang akan menjual Biskut Y Legend, Cranberry Chasnut Cookies dan Cornflake Caramel Gula Melaka.

Nurhidayah, 30, berkata, bagi menjaga kualiti dan mengelakkan berlaku tempahan yang terlalu banyak dia akan mengehadkan tempahan diterima pada setiap tahun.

“Sebagai homebaker kecil-kecilan saya tidak berani untuk mengambil jumlah tempahan dalam jumlah yang besar. Paling banyak yang pernah diambil sebanyak 1,200 bekas dan tahun lalu 800 botol sahaja untuk satu jenis biskut sahaja iaitu Biskut Y Legend,” katanya.

“Saya mula membuat kuih raya dan kek sejak 2014 namun baru-baru ini terpaksa menghentikan operasi selama dua tahun kerana mengikut suami dan apa yang membuatkan saya agak terkejut harga bahan seperti mentega naik sekali ganda, memang ketara.

“Homebaker, kami beli dalam skala yang kecil jadi agak terasa dan disebabkan itu harga jualan terpaksa dinaikkan sekitar RM1 hingga RM2 untuk sebekas.

“Itulah walaupun berlaku kenaikan harga barangan dan harga jualan namun tempahan biskut raya tetap kami terima. Kuih raya ini bagaikan pelengkap di hari lebaran jadi sudah pasti akan dicari malah ia ada penggemar tersendiri,” katanya.


Program rakyat suntik semangat patriotik

AYER LIMAU 17 September – Kerajaan negeri disarakan mempelbagaikan lagi program rakyat agar semangat patriorisme dan cintakan negara dalam diri anak bangsa tidak terhakis.

Menteri Komunikasi dan Multimedia, Tan Sri Annuar Musa berkata, penganjuran program berunsurkan patriotisme dan pembentukan Negara Malaysia tidak perlu menunggu tarikh sambutan tertentu sebaliknya diadakan secara berterusan.

Annuar menyambut baik penganjuran Program Sambutan Hari Malaysia Peringkat Dewan Undangan Negeri (DUN) Ayer Limau yang dianggap menjadi medan menanam dan menyuntik semangat patriotik dalam kalangan penduduk di kawasan kampung.

“Program seperti ini mesti dirakyatkan supaya patriotisme itu terus kekal terbina dalam insitusi masyarakat dan keluarga, bukan hanya peringkat organisasi kerajaan sahaja.

Beliau berkata demikian pada sidang media selepas merasmikan Program Sambutan Hari Malaysia DUN Ayer Limau di Kompleks Japerun Ayer Limau, Lubok China, di sini, hari ini.

Hadir sama, Speaker Dewan Undangan Negeri (DUN) Datuk Wira Ibrahim Durum; Exco Perpaduan, Penerangan, Sumber Manusia dan Hal Ehwal Pengguna, Ngwe Hee Sem;Adun Ayer Limau, Datuk Hameed Mytheen Kunju Basheer; Adun Kuala Linggi, Rosli Abdullah, Adun Taboh Naning, Zulkiflee Md. Zin dan Pengarah Jabatan Penerangan (JaPen) negeri, Shahrom Ravin Daram Abdullah.

Terdahulu program selama sehari bermula jam 8 pagi itu dihadiri lebih 500 penduduk sekitar dengan pelbagai aktiviti menarik seperti pertandingan memasak, nyanyian patriotik, pakaian patriotik, mewarna dan kuiz kenegaraan dianjurkan.


Kes serius tunjuk penurunan dengan pemberian vaksin – PM

KUALA LUMPUR 17 Julai – Perdana Menteri Tan Sri Muhyiddin Yassin berkata data pemberian vaksin setakat ini menunjukkan bahawa usaha pemberian vaksin telah berjaya menurunkan jumlah kes COVID-19 yang serius dengan ketara.

Katanya ini dapat dilihat dari jumlah kemasukan warga emas ke Hospital Sungai Buloh bagi kes positif kategori Empat dan Lima yang mencatatkan penurunan melebihi 50 peratus dalam tempoh sebulan lepas; dan kumpulan warga emas merupakan antara sasaran bagi Fasa 2 Program Imunisasi COVID-19 Kebangsaan (PICK).

Fasa 2 PICK yang bermula sejak 19 April lepas hingga Ogos melibatkan 9.4 juta warga emas berusia 60 tahun ke atas serta kumpulan rentan dengan masalah morbiditi, selain Orang Kurang Upaya.

Mengulas lanjut Muhyiddin berkata data sama ditunjukkan dalam kalangan petugas Kementerian Kesihatan Malaysia, yang menerima vaksin lebih awal di Fasa 1 PICK.

“Didapati hanya 1.26 peratus dalam kalangan petugas KKM dijangkiti COVID-19 selepas lengkap divaksinasi. Sebanyak 99.8 peratus daripada mereka pula hanya mengalami gejala ringan atau tidak bergejala dan tiada yang mengalami COVID-19 kategori lima,” katanya.

Perdana menteri berkata begitu juga di Labuan, yakni tempat varian Delta mula dikesan di negara ini; apabila selepas kerajaan mengambil tindakan segera menambah bekalan vaksin untuk pulau berkenaan, jumlah kes positif dan kematian akibat COVID-19 dapat dikurangkan dengan peningkatan kadar vaksinasi.

Katanya ini juga menjadi sebab tindakan segera diambil kerajaan di Kuala Lumpur dan Selangor dengan melaksanakan Operasi Lonjakan Kapasiti bagi menangani kenaikan kes positif yang mendadak.

Operasi itu diumum semalam oleh Menteri Penyelaras PICK Khairy Jamaluddin dan Menteri Kesihatan Datuk Seri Dr Adham Baba dengan objektif utama memastikan semua 6.1 juta populasi dewasa di Kuala Lumpur dan Selangor menerima sekurang-kurangnya satu dos vaksin COVID-19 menjelang 1 Ogos ini.

Selain itu, Muhyiddin berkata penjelasan Ketua Pengarah Kesihatan Tan Sri Dr Noor Hisham Abdullah bahawa lebih 90 peratus kes positif COVID-19 di negara ini adalah dalam kategori satu dan dua, agak melegakan.

Bagaimanapun katanya beliau telah mengarahkan Kementerian Kesihatan supaya lebih bersedia untuk menerima kemasukan pesakit COVID-19 ke hospital dan memberikan rawatan terbaik, memandangkan dunia sedang mencatatkan trend kenaikan kes COVID-19 dengan kemunculan varian baharu yang lebih ganas.

“Kita semua sedang berusaha untuk melawan COVID-19. Kita mesti sentiasa tabah dan cekal untuk terus lawan dan lawan. Insya-Allah, kita akan menang akhirnya,” katanya.


Malaysia kecam sekeras-kerasnya ucapan benci dan fitnah Islam

KUALA LUMPUR 28 Okt (Bernama) — Malaysia amat memandang serius dan mengambil berat permusuhan terbuka terhadap umat Islam sambil mengutuk keras tindakan retorik dan provokatif yang memfitnah agama Islam.

Menteri Luar Datuk Seri Hishammuddin Tun Hussein memetik beberapa tindakan ini sebagaimana yang dapat disaksikan dunia baru-baru ini menerusi ucapan populis serta penerbitan karikatur yang menggambarkan Nabi Muhammad.

“Malaysia menjunjung hak kebebasan bersuara serta hak asasi manusia selagi mana ia digunakan secara bertanggungjawab dan penuh hormat, sekali gus tidak menafikan serta melanggar hak pihak lain.

“ Dalam konteks ini, mencemarkan serta mengecam Nabi Muhammad yang dianggap paling mulia dalam Islam dan mengaitkan Islam dengan keganasan telah melangkaui batas hak tersebut.

“Tindakan tersebut bersifat provokatif dan tidak menghormati agama Islam serta lebih daripada dua bilion umat Islam di seluruh dunia,” katanya dalam satu kenyataan di sini, malam ini.

Hishammuddin berkata demikian susulan tindak balas dan kemarahan  dunia Islam terhadap kenyataan terbuka Presiden Perancis Emmanuel Macron mengenai hak untuk menyiarkan karikatur Nabi Muhammad yang dianggap sebagai menghina Islam.

Kenyataan Macron minggu lalu dibuat sebagai respons kepada pembunuhan seorang guru, Samuel Paty, di luar sekolahnya yang terletak di pinggir bandar Paris awal bulan ini, selepas beliau menunjukkan karikatur Nabi Muhammad dalam kelas semasa mengajar topik mengenai kebebasan bersuara.

Guru itu menjadi sasaran kempen kebencian dalam talian berhubung pemilihan bahan pengajaran iaitu gambar sama yang mencetuskan serangan berdarah oleh lelaki bersenjata di pejabat majalah satira Charlie Hebdo pada 2015.

Hishammuddin berkata sebagai negara Islam yang demokratik dan sederhana dengan masyarakat berbilang etnik serta agama, Malaysia akan terus memperjuangkan dan mengekalkan hubungan damai serta harmoni bukan sahaja sesama rakyat tetapi juga dalam konteks masyarakat global yang majmuk.

“Malaysia akan terus bekerjasama dengan komuniti antarabangsa demi meningkatkan amalan saling menghormati antara setiap agama serta mencegah ekstremisme agama di semua peringkat,” katanya.

Dalam perkembangan berkaitan, Angkatan Belia Islam Malaysia (ABIM) menyeru umat Islam di Malaysia dan seluruh dunia memboikot produk keluaran negara Perancis.

Presidennya Muhammad Faisal Abdul Aziz berkata ABIM melahirkan rasa kekecewaan atas kenyataan Macron “yang telah membuat dakwaan berunsur Islamofobia dengan berselindung di bawah kebebasan bersuara”.

“ABIM sebagai sebuah pertubuhan yang mempromosikan keharmonian beragama, mengecam pembunuhan kejam ke atas Samuel Paty dan dalam pada masa yang sama, mengkritik sekeras-kerasnya kenyataan yang dibuat oleh Presiden Perancis tersebut.

“Sesungguhnya, ABIM percaya bahawa sensitiviti keagamaan seharusnya dihormati di mana kepelbagaian agama seharusnya membawa kepada keharmonian dan perpaduan dan bukannya menimbulkan konflik sesama manusia,” katanya dalam satu kenyataan.


Azizulhasni rancang bersara selepas Sukan Olimpik Paris 2024

KUALA LUMPUR, 23 Mac – Olahragawan Kebangsaan Anugerah Sukan Negara (ASN) 2019/2020, Datuk Mohd Azizulhasni Awang bakal menamatkan era kegemilangannya sebagai pelumba basikal trek selepas Sukan Olimpik Paris 2024.

Pemenang pingat perak dan gangsa acara keirin masing-masing pada dua edisi terakhir Sukan Olimpik itu merancang untuk bersara selepas beraksi di Paris yang akan menjadi penampilan kelimanya di pentas temasya sukan berprestij itu.

“Jadi Sukan Komanwel dan Sukan Asia tahun ini merupakan penampilan terakhir saya. Justeru, saya ingin berikan sepenuh perhatian untuk memastikan saya dapat beraksi dengan cemerlang dan sekali lagi mencipta sejarah buat sukan tanah air kita,” katanya.

Bekas juara dunia itu berkata demikian dalam klip video ucapannya selepas dinobatkan sebagai Olahragawan Kebangsaan pada majlis ASN 2019/2020 yang berlangsung di sini, semalam.

Mohd Azizulhasni yang diberi julukan ‘The Pocket Rocketman’ memohon maaf kerana jadual latihan di Melbourne, Australia menghalangnya untuk menghadiri majlis gilang gemilang itu.

“Untuk pengetahuan semua, saya kini sedang giat menjalani latihan persiapan untuk Sukan Komanwel yang hanya berbaki 128 hari dan Sukan Asia yang berbaki 170 hari lagi,” kata atlet kelahiran Dungun, Terengganu itu.

Sukan Komanwel 2022 akan berlangsung di Birmingham, United Kingdom bermula Julai ini dan Sukan Asia di Hangzhou, China dijadual pada September.

Sementara itu, Mohd Azizulhasni menzahirkan terima kasih kepada semua pihak antaranya Majlis Sukan Negara, Institut Sukan Negara, Majlis Olimpik Malaysia, Persekutuan Kebangsaan Berbasikal Malaysia dan Majlis Sukan Negeri Terengganu atas kejayaan dipilih sebagai Olahragawan Kebangsaan 2019/2020.

Ia merupakan kali keempat beliau dinobatkan sebagai Olahragawan Kebangsaan selepas turut dinobatkan pemenang anugerah berprestij itu pada 2009, 2010 dan 2017.


Melaka siasat punca, alasan peniaga naikkan harga makanan

AYER KEROH 16 Mei – Kerajaan negeri tidak akan berkompromi dengan mana-mana peniaga atau pengusaha makanan yang cuba mengambil kesempatan dengan menaikkan harga jualan.

Amaran itu diberikan sebagai ingatan agar mereka tidak menggunakan alasan kekurangan bekalan barangan asas seperti minyak masak peket dan tepung untuk menaikkan harga jualan makanan.

EXCO Hal Ehwal Pengguna Negeri Ngwe Hee Sem berkata, tiada keperluan untuk peniaga menaikkan harga makanan kerana kebanyakan barangan asas berada di bawah harga kawalan yang sudah ditetapkan kerajaan.

“Mereka tidak boleh menaikkan harga dengan alasan barangan ini berlaku kekurangan bekalan kerana harga diperoleh mereka masih dibawah harga kawalan ditetapkan.

“Sekiranya kita kesan terdapat peniaga yang bertindak demikian, tindakan saman atau kompaun akan diambil kerana ianya sepatutnya tidak berlaku kerana sebelum ini amaran sudah beberapa kali diberikan,” katanya.

Menurut beliau, pihaknya juga akan meminta Kementerian Perdagangan Dalam Negeri Dan Hal Ehwal Pengguna (KPDNHEP) negeri melakukan siasatan sekiranya terdapat pemborong yang bertindak mengehadkan bekalan minyak peket bersubsidi dan tepung.

“Itu hanya khabar angin sahaja yang diperkatakan tetapi sehingga kini belum ada lagi jadi tidak perlu untuk hadkan bekalan kepada peruncit,” katanya.


PRU15: Tiada parti peroleh majoriti mudah di DUN Pahang

KUANTAN, 20 Nov – Keputusan Pilihan Raya Umum ke-15 (PRU15) bagi Dewan Undangan Negeri (DUN) Pahang menyaksikan buat julung kali dalam sejarah, kerajaan negeri tergantung selepas tiada parti memperoleh majoriti mudah bagi membentuk kerajaan negeri yang baharu.

Berdasarkan keputusan Suruhanjaya Pilihan Raya (SPR),  Perikatan Nasional (PN) menang 17 kerusi, Barisan Nasional (16) dan lapan kerusi oleh Pakatan Harapan (PH).

Bagaimanapun, proses pengundian bagi kerusi DUN Tioman ditangguhkan kepada 7 Dis ini ekoran kematian calon PN, Md Yunus Ramli, 61, pada jam 3.30 pagi semalam.

PN memenangi kerusi DUN Cheka, Tanjung Lumpur, Luit, Chenor, Bukit Ibam, Kuala Sentul, Tahan, Damak, Pulau Tawar, Jengka, Beserah, Pulau Manis,  Lanchang, Kuala Semantan, Panching, Lepar dan Sungai Lembing.

BN pula menang di Inderapura, Benta, Jenderak, Padang Tengku, Batu Talam, Kemayan, Jelai, Guai, Kerdau, Dong, Muadzam Shah, Peramu Jaya, Chini. Pelangai dan Bebar selain turut merampas DUN Sabai daripada PH.

PH menerusi DAP pula memenangi DUN Tanah Rata, Tras, Triang, Mentakab, Bilut dan Ketari manakala PKR menang di Semambu dan Teruntum.

Menteri Besar, Datuk Seri Wan Rosdy Wan Ismail mempertahankan DUN Jelai buat kali kelima selepas menang dengan majoriti 6,983 undi, menewaskan calon PN, Dr Abdul Rasid Mohamed (3,109 undi) manakala calon PH, Ismail Mohd Hussin pula hilang deposit apabila hanya memperoleh 1,464 undi.

Di DUN Cheka, Timbalan Presiden PAS, Datuk Seri Tuan Ibrahim Tuan Man, yang mewakili PN, menang dengan majoriti 1,223 undi dalam saingan empat penjuru, menewaskan calon BN, Ho Fong Mee (4,411 undi), Rasid Muhamad (PH-2,255 undi) dan calon Pejang, Aishaton Abu Bakar  dengan 81 undi.

Seorang lagi calon tumpuan iaitu anak sulung kepada bekas Perdana Menteri, Datuk Seri Najib Tun Razak, Datuk Mohamad Nizar, yang bertanding kali pertama pada PRU15 di DUN Peramu Jaya, memperolehi 19,337 undi menewaskan calon PN, Abu Talib Muhammad (11,514 undi), calon PH, Tugimon Abdul Hamid (2,511 undi) dan calon Bebas, Tengku Zainul Hisham Tengku Hussin (193 undi).

PRU15 juga menyaksikan semua 13 calon Pejuang yang bertanding di DUN Pahang hilang deposit dan nasib sama juga menimpa 15 calon PH, lima calon Bebas serta calon tunggal Parti Rakyat Malaysia (PRM).

Bagi kerusi Parlimen, PN membuat kejutan apabila berjaya merampas empat kerusi daripada BN, iaitu Kuala Krau, Maran, Jerantut dan Rompin selain turut menang di Kuantan, Indera Mahkota dan Temerloh.

BN hanya menang di lima kerusi iaitu Bera yang dimenangi Perdana Menteri, Datuk Seri Ismail Sabri Yaakob, Lipis, Paya Besar, Cameron Highlands dan Pekan manakala PH mengekalkan kerusi mereka di Raub dan Bentong.

Pengerusi PN Pahang, Datuk Seri Saifuddin Abdullah turut  mempertahankan kerusi Parlimen Indera Mahkota manakala bekas Presiden MCA, Tan Sri Liow Tiong Lai yang membuat kemunculan semula di Parlimen Bentong tewas kepada personaliti DAP, Young Syefura Othman atau Rara.


Bekas Pengarang Urusan Bernama meninggal dunia

KUALA LUMPUR, 8 Mei – Bekas Pengarang Urusan Pertubuhan Berita Nasional Malaysia (Bernama) Mohamad Nasir Yusoff, meninggal dunia hari ini pada usia 62 tahun.

Anak sulung Allahyarham Nur Nadzmi Nasirah Mohamad Nasir berkata arwah yang menghidap pelbagai penyakit, menghembuskan nafas terakhir kira-kira pukul 5.48 pagi di Lapangan Terbang Antarabangsa Kuala Lumpur 2 (klia2), selepas mengadu kepenatan sejurus mendarat dari Miri, Sarawak.

“Selepas turun daripada pesawat, arwah mengadu berasa mengah dan penat sangat lalu meminta untuk baring. Tidak lama selepas itu arwah dah tak ada (meninggal). Arwah baru pulang beraya di Miri,” katanya ketika dihubungi hari ini.

Beliau berkata jenazah ketika ini berada di Jabatan Forensik Hospital Serdang dan dijangka dikebumikan esok pagi di Tanah Perkuburan Islam Sungai Kantan, Kajang.

Nasirah yang sedang hamil tujuh minggu, berkata beliau sedikit ralat kerana arwah bapanya yang sangat gembira dengan berita kehamilannya, tidak dapat melihat cucu yang bakal lahir.

Mohamad Nasir yang memulakan perkhidmatan di Bernama pada 1 Okt 1983 dan bersara wajib pada 7 Mac 2020, meninggalkan isteri Halimah Piee dan empat anak, iaitu tiga perempuan dan seorang lelaki.

Sementara itu, Pemangku Ketua Pegawai Eksekutif Bernama Roslan Ariffin menyifatkan arwah sebagai seorang rakan sekerja yang berdedikasi sepanjang berkhidmat di Bernama.

Ketua Pengarang Bernama Khairdzir Md Yunus pula berkata Allahyarham, yang pernah bertugas sebagai Koresponden Bernama di Jakarta, Indonesia turut aktif dan memainkan peranan besar dalam merapatkan hubungan antara wartawan serumpun Malaysia-Indonesia semasa beliau masih bertugas di Jakarta mahupun sekembalinya ke tanah air.

“Ini terutamanya menerusi penglibatan aktif beliau dalam Ikatan Setia Kawan Wartawan Malaysia Indonesia (ISWAMI)  sejak beberapa tahun  lepas. Pemergian Allahyarham adalah kehilangan besar buat dunia kewartawanan serumpun baik di Malaysia mahupun di Indonesia,” katanya.

Beliau berkata Allahyarham seorang yang sangat berdedikasi dalam menjalankan apa juga tugasan yang diamanahkan kepada beliau, selain kreatif dan banyak memberi idea terutamanya sewaktu beliau memimpin Meja Rencana.


Malaysia buka jalan raih semula bahagian pasaran di EU: Zuraida

KUALA LUMPUR, 6 Mei – Kementerian Perusahaan Perladangan dan Komoditi (KPPK) akan mengambil peluang akibat ketegangan politik di Eropah dan kekurangan minyak masak untuk mempromosikan minyak sawit Malaysia, sekali gus membuka jalan bagi komoditi ini mendapatkan semula bahagian pasarannya terutamanya di Kesatuan Eropah (EU).

Menteri berkenaan Datuk Zuraida Kamaruddin berkata konflik di Ukraine sejak 24 Feb lepas telah menjejaskan bekalan global minyak sayuran yang ketara kerana ketidaktentuan eksport melalui Laut Hitam yang mengakibatkan harga minyak sayuran/masak menjadi lebih tinggi.

“Konflik Rusia-Ukraine ini telah menyebabkan kekurangan minyak bunga matahari dan minyak biji sesawi kerana kedua-dua negara menyumbang 80 peratus daripada eksport global.

“KPPK percaya ketegangan di Laut Hitam akan memberi impak positif kepada industri minyak sawit Malaysia berikutan banyak negara Eropah yang bergantung kepada minyak bunga matahari, kini sedang beralih kepada minyak sawit,” katanya dalam kenyataan hari ini.

Zuraida berkata Ukraine dan Rusia sedang memasuki masa kritikal untuk penanaman bunga matahari yang sepatutnya bermula pada April, bagaimanapun, perang yang berpanjangan boleh memberi kesan kepada musim penanaman ini.

Beliau berkata penganalisis pasaran kini menjangkakan peningkatan permintaan minyak sawit dari rantau EU dalam masa terdekat memandangkan kuantiti eksport kacang soya yang lebih rendah dari Brazil, Paraguay, Rusia dan Ukraine serta pengurangan minyak bunga matahari dari Rusia, Kazakhstan dan Ukraine.

Menurutnya selain langkah terbaru Indonesia selaku pengeksport minyak sawit terbesar dunia untuk meluaskan skop larangan eksport bahan mentah bagi minyak masak termasuk minyak sawit mentah dan ditapis, harga global minyak sayuran berkemungkinan kekal tinggi untuk separuh pertama 2022.

“Saya percaya inilah masanya untuk minyak sawit mendapatkan semula keyakinan daripada pembeli Eropah walaupun komoditi ini telah menerima publisiti yang kurang baik sebelum ini,” katanya.

Menurut Zuraida, beliau telah mengarahkan agensi berkaitan di bawah KPPK seperti Majlis Minyak Sawit Malaysia (MPOC) dan Lembaga Minyak Sawit Malaysia (MPOB) untuk melaksanakan kempen yang agresif untuk komoditi ini supaya dapat mengisi jurang di pasaran global.

Katanya agensi-agensi ini dengan kerjasama KPPK perlu memastikan minyak sawit Malaysia kekal sebagai pilihan utama di pasaran global untuk jangka panjang, terutamanya kepada pengguna yang sebelum ini telah terdedah kepada propaganda negatif.

“Sudah tiba masanya untuk kita meningkatkan usaha menentang propaganda yang memburukkan kredibiliti minyak sawit dan perlu mempamerkan pelbagai manfaat kesihatan minyak emas ini,” katanya.


Ada berita gembira menanti warga pendidik esok – Menteri

AYER KEROH 15 Mei – Guru-guru dan pendidik di negara ini bakal menerima berita gembira yang akan diumumkan esok, kata Menteri Pendidikan Fadhlina Sidek.

Menurutnya, khabar gembira itu akan diumumkan pada Majlis Sambutan Hari Guru Peringkat Kebangsaan Tahun 2023 yang akan dirasmikan Perdana Menteri Datuk Seri Anwar Ibrahim di Pusat Dagangan Antarabangsa Melaka (MITC).

Beliau berkata demikian pada sidang media selepas merasmikan Anugerah Guru Inspirasi (AGI) anjuran sebuah syarikat makanan segera, di MITC, di sini, hari ini.


Lebih RM5.6 juta tidak dapat dimanfaatkan 934 KRT kurang aktif

AYER KEROH 25 Mac – Sebanyak 934 Kawasan Rukun Tetangga (KRT) di seluruh negara dikesan kurang aktif sekaligus berisiko tidak mendapat manfaat peruntukan berjumlah RM5.6 juta.

Menteri Perpaduan Negara, Datuk Wira Halimah Mohamed Sadique berkata, angka itu adalah daripada 8,674 KRT yang menjadi jentera perpaduan di bawah kementerian itu di seluruh negara untuk mendapat peruntukan keseluruhan RM50 juta yang diumumkan sebelum ini.

“Daripada 8,274 KRT, kita mengesan 934 adalah kurang aktif namun kita tidaklah akan tamatkan mereka sebaliknya akan melalui proses pemilihan baharu.

“Kalau tidak aktif, tak adalah kita beri (peruntukan RM50 juta). Kita beri pada KRT yang aktif,” katanya pada sidang media Majlis Perasmian Pelan Pemerkasaan Kepimpinan Komuniti Rukun Tetangga Negeri Melaka 2021- 2030 dan Program Malaysia Prihatin Komuniti Kawasan Rukun Tetangga (KRT) Vaksin Untuk Semua di Pusat Dagangan Antarabangsa Melaka (MITC) di sini hari ini.

Hadir sama Setiausaha Kerajaan Negeri Melaka, Datuk Seri Dr Hasim Hasan dan Pengerusi Jawatankuasa Perpaduan, Hubungan Masyarakat, Tenaga Kerja dan Hal Ehwal Pengguna negeri Datuk Wira Ar Ismail Othman.

Mengulas lanjut, Halimah berkata, beliau mengalu-alukan lebih banyak KRT ditubuhkan di seluruh negara bertepatan dengan pindaan Akta Rukun Tetangga 2012 (Akta 751) yang menetapkan satu KRT bagi setiap 1,000 buah rumah berbanding 1,500 rumah sebelum ini.

“Dengan penjenamaan baharu ini KRT ini dia akan ada nilai kerja, dulu kita ada gerak kerja, tapi kali ini kita lebih mantapkannya.


The Minangkabau Press: Expressions of Kemadjoean, Kaum Muda and Kaum Tua in the Sumatra Westkust

PADANG, the rantau of the Minangkabau heartland is an understated port, and town; and today the capital of West Sumatera.  It is located in what was known as Sumatra’s Westkust in Dutch East Indies. The first four decades of the last century saw it as the hub of journalism and periodical publication, inducing the phase of consciousness amongst the Minangkabau people under conditions of Dutch colonialism.

The rise of newspapers and journalism in Padang can only be understood in the context of change and modernization, accelerated by colonial policies that both induced and reflected the stability, dynamism and  conflict in Minangkabau society.  The first newspaper appeared about 30 years after the end of the Paderi Wars. Padangsche Nieuws-en Advertentieblad was published in 1860 and two years later change its name to Sumatra Courant. The Indo-European/Dutch newspapers pioneered the way for Bahasa Melayu newspapers and periodicals there.

Since 1900 there were no less than 25 printing houses.  Almost 100 out of some 200 newspapers and periodicals published in the Westkust  between 1900 to 1941 were in Padang. The city also attracted Chinese and Indian (Keling) publishers. Major newspapers, modern by today’s standards, with news, local and foreign, views and opinions, as well as advertisements for various products, included Sinar Sumatra, Warta-Hindia, Oetoesan Melajoe and Radio. Their daily circulation ranged from 1,500 to 3,000.

Kemadjoean (progress) was the mantra. Many socio-historical studies would categorise it, as that of progress (and change and development). Kemadjoean becomes a central theme in the narrative attributed to the elites and intelligentsias.  It was the leitmotif in debates and polemics amongst Minangkabau intellectuals during that period.

Up to the present, popular and academic discourse in Sumatra, either in Medan or in Padang, would resonate the rhetoric of Kaum Muda – the Reformists or the New Guard, and Kaum Tua or the defenders of Islamic conservatism, within the concept of kemadjoean.  My talks and lectures on the press and journalism to academics, journalists, cultural and social activists there over the last two decades would be responded with lines of argument corresponding to the two strands of thought.

The label Kaum Muda/Kaum Tua was also associated in writings on Islamic reform and early Malay journalism in Malaya. Some would have encountered it through the editors of the periodical Al-Imam (1906-08) published in Singapura. It was also the catch phrase appearing in periodicals in West Sumatra and other parts of the island, and also in Java.

The phrase can be traced to Minangkabau intellectual and writer Dr. Abdul Rivai. He was editor of the magazine Bintang Hindia  published in Amsterdam.  Historian and Indonesianist Ahmat Adam in his book Suara Minangkabau: Sejarah dan Bibliografi Akhbar dan Majalah di Sumatera Barat 1900-1941 (2012), saw in Rivai’s writings between 1902 and 1907 the emphasis on the importance of acquiring knowledge and giving priority to education. Rivai was addressing  the bangsa bumiputera in Minangkabau society.

Immediately entrusted as editor of Bintang Hindia, he gave expression on ideas about change and progress by dividing the “kaum elit bumiputera” into two groups, what Rivai called the “bangsawan usul” (the orthodox elite) and “bangsawan fikiran” (the thinking elite). According Rivai, one is born as a “bangsawan usul,” one inherits the bangsa of one’s ancestors. But in terms of knowledge and skills, we are only, to Rivai, like “kodok di bawah tempoerong” (Frog under the coconut shell).

Rivai therefore suggested that the Minangkabaus become the “bangsawan fikiran” – the thinking elites.  That to him was achievable. From his observation on the bangsa bumiputera on Sumatra’s Westkust, Rivai came up with the phrase Kaum Muda, whom he associated with the “bangsawan fikiran”.  The “kaum kuno” (old guard) then becomes the antithesis, the backward group. Interestingly Rivai made reference to the modernization of the Chinese in advancing Chinese education in Sumatra in the early 1900s.

The debate was manifested in Minangkabau journalism during the period.  Oetoesan Melajoe was one such newspaper. Published as a daily beginning 2 January 1915, the newspaper was the voice for the kaum adat, the advocates of matrilineal culture due to the commitment of its editor, Datoek Soetan Maharadja. Oetoesan Melajoe and Datoek Soetan were a major forces in the development of newspapers and journalism in Sumatra Westkust. He brought in a position opposed to the Kaum Muda. He was critical and sarcastic against what he saw as the voice of the Wahabi in Al-Moenir and Al-Achbar, published by Hadji Abdullah Ahmad, the chairman of Sarekat Islam in Padang

Ahmat Adam’s work resonates colonial conditions and the conflict within Minangkabau society. A comprehensive review and critique of Suara Minangkabau is long overdue. Published some nine years ago in 2012, it is a detailed and erudite study of newspapers and periodicals in West Sumatra – a continuation of his earlier work on “indigenous” journalism in Indonesia, published as The Vernacular Press and the Emergence of Modern Indonesian Consciousness (1995).

The author is committed to prove that every “pengarang, penolong pengarang, pemberita atau koresponden mahupun akhbar dan majalah yang diterbitkan, telah terlibat baik secara langsung mahupun tidak langsung dalam pertubuhan yang membawa ideologi yang dipengaruhi oleh agama atau adat mengikut apa yang difahaminya mengenai konsep kemajuan itu” (pages 4-5). I translate this as the intention of the author to prove that every editor, assistant editor, reporter or correspondent even of the newspaper and magazine published, have been involved directly or indirectly in organizations that subscribe to ideologies influenced by religion or custom based on what is understood on the concept of progress.

Minangkabau journalistic activities, though not unique in itself, illustrate the emergence of conflicts involving adat, reformist Islam, Islamic conservatism, and anti-colonialist politics among the Minangkabau people in the Westkust. Unfortunately, Ahmat Adam’s pioneering and remarkable study has not generated the attention it deserves among scholars and students in Malaysia and Indonesia.


Polis Selangor tumpas sindiket edar dadah guna kenderaan sewa, tahan 8 individu

Timbalan Ketua Polis Selangor Datuk Sharul Lalli Masduki berkata, bertindak atas maklumat, sepasukan polis dari Bahagian Siasatan Jenayah Narkotik Daerah Serdang telah merampas 62 bungkusan disyaki dadah methamphetamine bernilai RM2.5 juta di dalam sebuah kereta yang diparkir di hadapan sebuah pasar raya di Seri Kembangan, pada kira-kira 6.30 petang.

Beliau berkata ekoran daripada rampasan itu,  seorang lelaki tempatan dan seorang wanita Vietnam ditahan di sebuah kondominium di Brickfields, Kuala Lumpur dan susulan penahanan tersebut lima lagi lelaki tempatan dan seorang wanita Thailand ditahan di tiga lokasi berbeza di Dang Wangi.

“Modus operandi mereka adalah dengan menggunakan kenderaan sewa yang ditinggalkan di satu-satu kawasan dan kemudiannya individu lain akan datang mengambil dadah itu daripada kenderaan berkenaan dan hanya berhubung melalui telefon atau kaedah media yang lain,” katanya pada sidang media hari ini.

Beliau berkata kesemua suspek yang berusia lingkungan 31 hingga 53 tahun tersebut adalah penganggur manakala dua suspek wanita warga asing itu merupakan isteri kepada dua suspek lelaki yang ditahan.

Katanya, daripada kesemua yang ditahan, lima didapati mempunyai rekod jenayah dan berkaitan kes dadah dengan tiga daripada suspek positif dadah jenis methamphetamine.

Selain itu, beliau berkata polis  turut merampas wang tunai berjumlah RM126,000 dan lima kereta bernilai RM590,000 manakala kesemua suspek kini direman bermula 24 September hingga 4 Oktober mengikut Seksyen 117 Kanun Acara Jenayah.

Sharul Lalli berkata kes disiasat di bawah Seksyen 39B Akta Dadah Berbahaya 1952 dan jika disabit kesalahan boleh dijatuhi hukuman gantung sampai mati atau penjara seumur hidup dan tidak kurang daripada 15 sebatan.


Pewaris legasi songkok Melayu

DUYONG 24 April – “Perniagaan songkok ini tidak seperti barangan lain, ia perniagaan bermusim disebabkan itu memerlukan kesabaran,” itu kata pengusaha songkok Zulkifli Bujang, 42.

Menurut Zulkifli, jika perniagaan lain seperti tudung, baju dan kasut menjadi ‘buruan’ tidak kira waktu tetapi jualan songkok pula hanya akan laris pada Ramadan dan menjelang Aidilfitri.

Walaupun pada awalnya, dia mahu berputus asa dengan perniagaan itu, namun pesan orang tuanya menjadi azimat berharga untuknya meneruskan legasi pembuatan songkok.

“11 bulan tempoh menunggu itu bukan sekejap kerana pada hari biasa kadang-kadang langsung tiada jualan namun apabila tibanya Ramadan sampai tidak cukup tangan,” katanya ketika ditemui Melaka Hari Ini di premisnya di Duyong.

Dia yang juga generasi ketiga mengusahakan pembuatan songkok selepas datuk dan ayahnya berkata, dia berasa agak terkilan kerana mengambil masa yang lama untuk meneruskan legasi perniagaan songkok itu.

“Sebelum ini saya seakan tidak terlalu fokus kepada pembuatan songkok ini tetapi apabila difikirkan jika tidak diwarisi ia mungkin akan lenyap meskipun abang dan adik ada yang buat walaupun bukan dalam skala yang besar.

“Malah saya juga terfikir, jika ayah dan emak mampu membesarkan kami tujuh beradik dengan mengusahakan songkok kenapa tidak saya cuba, sayanglah kalau terhenti begitu sahaja,” katanya.

Ujar Zulkifli, sempena Ramadan dan Syawal tahun ini dia menghasilkan 7,000 songkok untuk tempahan dan dijual di Bazar Aidilfitri sekitar Melaka.

“Jumlah tempahan yang diterima banyak, boleh katakan lebih 10,000 tetapi produksi kami tidak mampu dan disebabkan itu banyak juga yang terpaksa ditolak.


Dana RM5 bilion daripada KWAN bagi percepat pemerolehan vaksin

PUTRAJAYA 26 April. – Sebanyak RM5 bilion daripada Kumpulan Wang Amanah Negara (KWAN) akan digunakan untuk mempercepatkan pemerolehan vaksin COVID-19, kata Menteri Kewangan Tengku Datuk Seri Zafrul Tengku Abdul Aziz.

Menurutnya, KWAN memiliki dana RM19.5 bilion setakat 31 Dis 2020, merangkumi sumbangan Petronas sebanyak RM10.4 bilion dan baki RM9.1 bilion daripada pulangan pelaburan terkumpul.

Di bawah Seksyen 6, Akta Kumpulan Wang Amanah Negara 1988 (Akta 339) membenarkan dana KWAN digunakan selepas tempoh 10 tahun bagi tujuan perbelanjaan pembangunan dan membiayai pinjaman mudah kepada Kerajaan Persekutuan dan kerajaan negeri, katanya.

“Anggaran RM5 bilion untuk pemerolehan vaksin hanyalah menggunakan pelaburan yang dijana (RM9.1 bilion) tetapi jumlah pokok sumbangan RM10.4 bilion masih kekal dan tidak digunakan,” katanya dalam sidang media bagi menjelaskan isu dana KWAN di sini hari ini.

Pada 21 April lalu, kerajaan telah meluluskan pindaan ke atas Akta 339 yang membolehkan dana daripada KWAN digunakan bagi tujuan pemerolehan vaksin dan apa-apa perbelanjaan berhubung vaksin, melalui pewartaan Ordinan Darurat (Kumpulan Wang Amanah Negara) (Pindaan) 2021.

Tengku Zafrul berkata ia bertujuan mempercepatkan Program Imunisasi COVID-19 Kebangsaan agar dapat mencapai imunisasi kelompok secepat mungkin pada hujung tahun ini berbanding sasaran asal pada Februari 2022.

Beliau berkata penggunaan dana KWAN bukanlah kali pertama digunakan kerajaan kerana sebelum ini dana yang sama berjumlah RM42 juta digunakan bagi projek Paya Indah Wetlands.

Beliau berkata tujuan KWAN ditubuhkan adalah untuk memastikan penggunaan optimum hasil sumber-sumber asli negara yang stabil untuk faedah negara dan generasi akan datang.

“Kitalah masa depan yang dimaksudkan semasa dana ini ditubuhkan. Kalau kita tidak boleh guna dana KWAN, sampai bila-bila pun generasi akan datang tidak boleh menggunakannya,” katanya.

Menurut Tengku Zafrul, semasa pembentangan Belanjawan 2021, kerajaan mengunjurkan kos mendapatkan bekalan vaksin untuk memenuhi keperluan rakyat Malaysia melebihi RM3 bilion namun kos itu tidak termasuk dalam jumlah peruntukan RM322.5 billion seperti dalam Belanjawan 2021.

Namun demikian, katanya di bawah Program Strategik Memperkasa Rakyat dan Ekonomi (PEMERKASA), kerajaan mengumumkan kenaikan peruntukan bagi program imunisasi kepada RM5 bilion daripada RM3 billion untuk mempercepat sasaran imunisasi berkelompok.

Beliau berkata peningkatan implikasi kewangan berbangkit apabila kerajaan menyasarkan Program Pemberian Vaksin (PPV) selesai lebih awal iaitu pada Disember 2021 berbanding Februari 2022.

Ia termasuk untuk tujuan pembelian stok penimbal daripada pelbagai pembekal, keperluan vaksin tambahan bagi suntikan penggalak untuk individu yang memerlukan dos tambahan bagi imuniti, penyumberluaran kepada pengamal perubatan swasta, sewaan premis PPV dan elaun sukarelawan, katanya.

Beliau berkata kerajaan perlu menggunakan dana KWAN dan bukan membuat pinjaman kerana negara kini mewarisi lebih RM1 trilion pinjaman dan liabiliti kerajaan, termasuk menjamin pinjaman tanpa sumber pembayaran balik seperti hutang 1Malaysia Development Bhd (1MDB) dan Inisiatif Pembiayaan Swasta (PFI) untuk perbelanjaan luar kunci kira-kira.

“Sekiranya kos vaksin RM5 bilion tidak digunakan daripada dana KWAN, keperluan meminjam kerajaan adalah jauh lebih tinggi dan sasaran defisit mungkin akan meningkat kepada 6.2 peratus daripada Keluaran Dalam Negara Kasar (KDNK),” katanya.

Dengan keberhutangan yang diwarisi, Tengku Zafrul berkata kerajaan sudah meminjam hampir ke siling statutori 60 peratus dan dalam usaha untuk menangani krisis COVID-19, kerajaan tiada pilihan selain daripada mengoptimumkan dana sedia ada seperti KWAN.

Beliau berkata kerajaan pada masa ini bukan sahaja memiliki ruang fiskal yang terhad untuk memenuhi obligasi legasi tetapi juga menghadapi kekangan kewangan dalam menangani krisis COVID-19.

“Kita juga tidak mahu membebankan generasi hadapan dengan beban hutang yang berlebihan dan tidak wajar. Kerajaan bertanggungjawab menjaga generasi masa kini kerana sekiranya generasi kini terjejas, belum tentu generasi akan datang dapat mengecapi kemakmuran,” katanya.

Tengku Zafrul berkata krisis yang dihadapi negara ketika ini bukan krisis ekonomi seperti tahun 1998 dan 2008 tetapi adalah “krisis kesihatan dan ekonomi secara serentak”.

“Rancangannya ialah untuk menambah lagi. (Pada masa ini) Petronas ialah penyumbang tunggal, sepatutnya Petronas bukanlah penyumbang tunggal kerana KWAN boleh juga menerima dana daripada sumber-sumber lain.

Diharap jika kumpulan lain yang sepatutnya menyumbang, menyumbang kepada KWAN, kami akan dapat menambahnya dengan segera. Siapakah kumpulan ini? Mereka yang mendapat manfaat daripada hasil sumber-sumber asli dalam negara,” katanya.


Pulau Langkawi tukar status PKPP berkuat kuasa esok

Menteri Kanan (Keselamatan), Datuk Seri Ismail Sabri Yaakob berkata, keputusan itu selepas mesyuarat teknikal mendengar cadangan dari Negeri kedah mengenai status Pulau Langkawi.

“Setelah membuat penilaian risiko dan nasihat daripada Kementeria Kesihatan Malaysia (KKM), mesyuarat bersetuju menukar status Pulau Langkawi dari PKPB ke PKPP.

“Sekarang ini Pulau Langkawi dalam PKPB kerana Kedah masih PKPB, tetapi kerana Langkawi sebuah pulau maka PKPB di Langkawi ditukarkan kepada PKPP berkuat kuasa esok,” katanya dalam sidang media khas, hari ini.

Jelasnya, ia juga memandangkan Pulau Langkawi telah menjadi zon hijau yang mana kes terakhir direkodkan pada 20 Februari lalu sebanyak dua kes.


Saya tidak tahu nilai tanah RM 100 juta – Najib

BANDARAYA MELAKA 19 Nov- “Dia bagi tiga pilihan, jadi saya ambil pilihan itu (tanah), saya tak tahu nilai sebenar tanah itu,” kata Bekas Perdana Menteri, Datuk Seri Mohd Najib Tun Razak.

Katanya, beliau hanya mengetahui nilai hartanah yang ditawarkan oleh kerajaan terhadapnya selepas dibangkitkan oleh pihak pembangkang dalam sidang Parlimen semalam (Khamis).

“Sebab kesesuaian tapak, beli tanah apabila ia sesuai serasi dengan kehendak kita. Kalau tanah itu tersorok macam mana kita nak pilih tanah itu.

“Macam semua bekas Perdana Menteri, ia untuk dijadikan kediaman, ada juga bekas Perdana Menteri yang jual tanah pun ada juga, saya tahu,” katanya dalam satu sidang media di sebuah Hotel di Bandaraya Melaka hari ini.


Lebih RM156 bilion dibelanjakan untuk pakej bantuan, rangsangan ekonomi

Timbalan Menteri Kewangan II Yamani Hafez Musa berkata pakej berkenaan meliputi Pakej Bantuan Perlindungan Ekonomi dan Rakyat Malaysia (PERMAI), Program Strategik Memperkasa Rakyat dan Ekonomi (PEMERKASA), PEMERKASA Tambahan dan Pakej Perlindungan Rakyat dan Pemulihan Ekonomi (PEMULIH).

Beliau berkata berikutan pelaksanaan pakej berkenaan, trend pemulihan ekonomi telah dapat dilihat apabila ekonomi negara berkembang tiga peratus pada sembilan bulan pertama tahun ini, berbanding penguncupan 6.4 peratus dalam tempoh sama pada tahun sebelumnya.

Menurutnya kebenaran merentas negeri dan pembukaan semula hampir semua sektor ekonomi serta penyambungan semula kebanyakan aktiviti sosial di bawah Pelan Pemulihan Negara (PPN) turut membantu mengembangkan ekonomi negara.

“Susulan kemajuan pelaksanaan Program Imunisasi COVID-19 Kebangsaan (PICK) telah meningkatkan permintaan domestik serta mendorong sentimen positif dalam kalangan perniagaan dan juga pengguna dengan membantu rakyat yang terjejas selain memastikan kelangsungan perniagaan.

“Indeks sentimen pengguna contohnya telah melonjak kepada 101.7 mata pada suku ketiga 2021 berbanding 64.3 mata pada suku tahun sebelumnya,” katanya pada sesi soal jawab persidangan Dewan Negara di sini hari ini.

Beliau menjawab soalan Senator Datuk Razali Idris mengenai sejauh mana empat pakej bantuan dan rangsangan ekonomi iaitu PERMAI, PEMERKASA, PEMERKASA Tambahan dan PEMULIH telah merangsang semula ekonomi negara. – BERNAMA


Agong zahir penghargaan kepada kerajaan Jepun atas sumbangan 1 juta dos vaksin AstraZeneca

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menzahirkan setinggi perhargaan kepada Kerajaan Jepun atas sumbangan sejuta dos vaksin AstraZeneca bagi meningkatkan keupayaan vaksinasi di bawah Program Imunisasi COVID-19 Kebangsaan (PICK).

Istana Negara dalam kenyataan di Facebook rasminya menyatakan Seri Paduka Baginda turut menzahirkan penghargaan kepada Menteri Luar Negeri, Datuk Seri Hishammuddin Tun Hussein, Menteri Sains, Teknologi dan Inovasi merangkap Menteri Penyelaras PICK, Khairy Jamaluddin dan Menteri Kesihatan, Datuk Seri Dr. Adham Baba atas pelaksanaan kerjasama di antara Kerajaan Malaysia dan Jepun dalam menjayakan sumbangan bekalan vaksin itu.

“Menjunjung titah Seri Paduka Baginda, Datuk Pengelola Bijaya Diraja Istana Negara, Datuk Indera Ahmad Fadil Shamsuddin, turut menyampaikan ucapan terima kasih Baginda kepada Duta Besar Jepun ke Malaysia, Tuan Yang Terutama Oka Hiroshi, atas kemurahan hati Kerajaan Jepun menyumbang sejuta dos vaksin AstraZeneca kepada Malaysia.

Bekalan vaksin berkenaan tiba di Lapangan Terbang Antarabangsa Kuala Lumpur (KLIA) menerusi penerbangan Japan Airline JAL723 pada jam 5.20 petang kelmarin.

Sumbangan ini juga sekali gus menjadikan jumlah vaksin keluaran AstraZeneca yang diterima oleh Malaysia adalah sebanyak 1,828,000 dos sehingga 1 Julai.

“Seri Paduka Baginda turut mengambil kesempatan ini menyeru rakyat untuk bersama mendoakan agar negara sentiasa berada di bawah lindungan Allah SWT, dijauhi dari sebarang musibah dan pandemik COVID-19 dapat dibendung serta diakhiri dengan segera,” kata kenyataan itu yang dimuat naik bersama gambar ketibaan vaksin berkenaan di KLIA.


“Saya tidak akan bubar DUN” – Ahmad Faizal

IPOH 4 Dis – Datuk Seri Ahmad Faizal Azumu berkata beliau tidak akan mengusulkan pembubaran Dewan Undangan Negeri (DUN) apabila beliau menghadap Sultan Perak Sultan Nazrin Shah bagi menyembah maklum kedudukan semasa kerajaan negeri Perak di bawah Perikatan Nasional (PN).

Katanya beliau lebih mengutamakan kepentingan rakyat ketika negara sedang mendepani pandemik COVID-19 berbanding kedudukannya selepas gagaal mendapat sokongan majoriti ahli Dewan Undangan Negeri (ADUN) dalam usul keyakinan terhadapnya selaku Menteri Besar Perak pada persidangan DUN pagi tadi.

“Bila saya menghadap Sultan, saya boleh menyembah agar Dewan (DUN)  dibubarkan, (namun) adakah itu yang kita mahu? Sama sekali tidak, (kerana)  keadaan (sekarang) tidak kondusif untuk pilihan raya. Jadi apa yang saya harus lakukan?

“Saya perlu akur dan beri sokongan kepada sesiapa sahaja yang Tuanku pilih sebagai menteri besar dan mengutamakan kepentingan rakyat,” katanya pada sidang media selepas merasmikan majlis penyampaian Surat Kelulusan Projek Masjid dan Surau di negeri Perak di Bangunan Perak Darul Ridzuan, di sini hari ini.

Katanya beliau berusaha melakukan yang terbaik semasa diberi amanah menjadi menteri besar “dan apabila tiba masa seperti sekarang, saya terima dengan baik.”


Kantoi selepas 20 tahun guna Mykad orang lain

AYER KEROH 5 April – Penjual cendol berasal dari Theriruveli, Chennai, India dijatuhi hukuman penjara 11 bulan atas kesalahan memiliki dan menggunakan kad pengenalan milik individu lain di Mahkamah Majistret Ayer Keroh, di sini, hari ini.

Mengikut pertuduhan Jahabudin didapati memiliki kad pengenalan atas nama seorang lelaki berusia 43 tahun yang beralamat di Jalan Tamby Chik Karim, Batu Berendam.

Kesalahan itu dilakukan tertuduh di Bahagian Kad Pengenalan Jabatan Pendaftaran Negara (JPN) Melaka pada jam 12.15 tengah hari 31 Mac lalu selepas semakan mendapati kedua-dua cap jari tertuduh tidak sepadan.

Semakan perbandingan gambar pada kad pengenalan pula mendapati tiada rekod dijejaki menerusi Sistem AFIS (Sistem Pengenalan Cap Jari Automatik) malah nombor kad pengenalan yang tertera juga milik seorang lelaki lain.

Mengikut pertuduhan tertuduh yang juga bapa kepada dua anak hadir ke pejabat JPN bagi urusan penukaran kad pengenalan, dia kemudian ditahan dan dirujuk ke Bahagian Siasatan dan Penguatkuasaan JPN kerana memiliki MyKad orang lain.

Tertuduh didakwa melakukan kesalahan mengikut Peraturan 25(1)(e) Akta Pendaftaran Negara 1959 dan Peraturan-Peraturan Pendaftaran Negara 1990 (Pindaan 2007) yang jika sabit kesalahan boleh dipenjara hingga tiga tahun atau denda maksimum RM20,000 atau kedua-duanya sekali.

Terdahulu tertuduh yang kini menetap di Klang, Selangor merayu agar hukuman terhadapnya diringankan kerana sudah insaf selain sedang berpuasa dan mahu menyambut lebaran akan datang.

Bagaimanapun, Pegawai Pendakwa JPN, Ahmad Amirul Ahmad Jamal mencadangkan hukuman berat dikenakan ke atas tertuduh kerana kesalahan itu sudah melebihi 20 tahun.

Malah katanya, pada tahun 2000 maklumat kad pengenalan itu telah digunakan untuk penukaran agama daripada Hindu kepada Islam di Majlis Agama Islam Melaka (MAIM).

“Tertuduh juga menerima bantuan Aidilfitri sebanyak RM450 daripada MAIM dengan menggunakan maklumat kad pengenalan itu dan membuka dua akaun simpanan di Bank Simpanan Nasional serta Bank Islam.


PERTAM bakal usahakan ladang jagung manis, rumput napier

BUKIT KATIL 22 Mei – Perbadanan Kemajuan Tanah Adat Melaka (PERTAM) komited dalam menceburi bidang baharu apabila bakal menerokai bidang pertanian yang dilihat berpotensi menjana kewangan.

Ketua Pegawai Eksekutifnya Senator Datuk Mohd Ridhwan Mohd Ali berkata, sebagai permulaan, PERTAM akan mengorak langkah mengusahakan ladang jagung manis dan rumput napier.

“Insyaallah kita akan membuka ladang jagung manis dan rumput napier yang dianggarkan seluar 100 ekar di lokasi yang dikenal pasti,” katanya.

“Kita diperingkat akhir untuk menunggu dana ini masuk dan ia akan direalisasikan pada pertengahan atau suku ketiga tahun ini antara Ogos atau September untuk memulakan kerja di tapak,” katanya.

Mengulas lanjut Mohd Ridhwan berkata, pada tahun ini PERTAM mempunyai beberapa perancangan bukan sahaja dalam pembangunan malah turut menceburi sektor-sektor baharu.


Johor negeri terbaharu dilanda banjir, jumlah mangsa di empat negeri meningkat

KUALA LUMPUR, 1 Jan – Selepas Sabah malam tadi, Johor pula menjadi negeri seterusnya dilanda banjir membabitkan pembukaan lapan pusat pemindahan sementara (PPS) di Segamat yang menempatkan seramai 456 mangsa daripada 133 keluarga setakat 8 pagi ini.

Di JOHOR, Pengerusi Jawatankuasa Kesihatan dan Alam Sekitar negeri R. Vidyananthan berkata PPS berkenaan dibuka mulai lewat malam tadi susulan hujan berterusan di daerah berkenaan sejak semalam.

“PPS yang dibuka ialah Balai Raya Kampung Sermin, Balai Raya Kampung Lembah Bakti, Dewan Serbaguna Pekan Air Panas, Sekolah Jenis Kebangsaan Cina (SJKC) Ai Chun, Balai Raya Kampung Paya Lenga, Balai Raya Kampung Paya Lebar, Balai Raya Kampung Gelang Chinchin, Sekolah Kebangsaan (SK) Kampung Tenang dan Dewan Serbaguna Jalan Genuang.

“Kawasan terjejas melibatkan Kampung Sermin, Kampung Lembah Bakti, Kampung Pekan Air Panas, Kampung Paya Lenga, Kampung Paya Lebar, Kampung Gelang Chinchin, Kampung Tenang dan Kampung Sedeng,” katanya dalam kenyataan hari ini.

Menerusi laman web rasmi public infobanjir Jabatan Pengairan dan Saliran (JPS) https://publicinfobanjir.water.gov.my, aras air Sungai Muar di Kampung Awat, Segamat telah melebihi tahap bahaya iaitu 20.11 meter (m), manakala Sungai Lenik di Kampung Chaah, Segamat telah melebihi tahap amaran dengan 5.58 m setakat 8.15 pagi ini.

Sementara itu, aras air Sungai Tangkak di Kampung Seri Makmur, Tangkak, juga telah melebihi paras bahaya yang mencatatkan 4.16 m, pagi ini.

Di SABAH, jumlah mangsa banjir meningkat kepada 504 mangsa daripada 167 keluarga pagi ini berbanding 73 mangsa daripada 17 keluarga malam tadi dalam bencana banjir di daerah Kota Marudu dan sebuah PPS baharu dibuka di Sekolah Menengah Kebangsaan (SMK) Tandek menempatkan 253 mangsa daripada 97 keluarga manakala PPS SK Teritipan menempatkan 251 mangsa daripada 70 keluarga.

“Jumlah kemasukan mangsa ke PPS terus bertambah ekoran keadaan paras air masih tinggi. Pasukan pemantau telah membuat pemantauan di kampung-kampung yang telah dinaiki air,” menurut Sekretariat Pengurusan Bencana Negeri Sabah menerusi kenyataan hari ini.

Di NEGERI SEMBILAN, Pengarah Angkatan Pertahanan Awam Malaysia (APM) negeri Lt Kol (PA) Mohd Syukri Madnor berkata mangsa banjir meningkat kepada 138 individu daripada 41 keluarga yang berada di sembilan PPS termasuk Surau Kampung Gedok, SK Felda Palong 1 dan Dewan Desa Dangi, setakat 8 pagi ini.

Sementara itu, Jabatan Bomba dan Penyelamat Malaysia (JBPM) Negeri Sembilan memaklumkan seramai 295 individu yang terperangkap dalam banjir di Felda Jelai 4 di Gemas, Kampung Tengah, Kampung Geduk, Kampung Tenai, dan Kampung Baru Geduk di Gemencheh, Felda Palong 1 di Bahau, Kampung Kuala Johol, Kuala Pilah serta Kampung Tanah Datar Hilir dan Teha Homestay di Seri Menanti, diselamatkan oleh anggotanya sejak awal pagi tadi.

Jumlah mangsa banjir di KELANTAN mencatatkan sedikit peningkatan setakat 8 pagi ini, apabila seramai 1,129 individu terjejas berbanding 1,128 orang semalam yang ditempatkan di 18 PPS melibatkan tiga jajahan iaitu 11 di Kuala Krai, enam di Jeli dan satu di Tanah Merah, menurut aplikasi Info Bencana Jabatan Kebajikan Masyarakat (JKM).

Sementara itu, portal rasmi info banjir JPS melaporkan hanya satu sungai utama di Kelantan berada pada paras bahaya iaitu Sungai Kelantan di Kuala Krai merekodkan bacaan 25.27 m.

Hari ketiga banjir di TERENGGANU menyaksikan jumlah mangsa terus meningkat kepada 451 orang daripada 128 keluarga pagi ini berbanding 433 orang daripada 123 keluarga malam tadi.

Sekretariat Jawatankuasa Pengurusan Bencana Negeri dalam satu kenyataan memberitahu satu lagi PPS di daerah Dungun dibuka menjadikan jumlah keseluruhan PPS adalah empat buah.

“PPS itu ialah Dewan Orang Ramai Kampung Minda yang dibuka tengah malam tadi menempatkan 18 mangsa daripada lima keluarga. Tiga PPS lain kekal dengan jumlah sama iaitu surau Kampung Ban Ho di Kemaman (43 mangsa, lapan keluarga), Dewan Serbaguna Kampung Shukur, Dungun (225 mangsa, 60 keluarga) dan Dewan Orang Ramai Kampung Pasir Raja, Dungun (165 orang, 55 keluarga),” menurut kenyataan itu.

Hujan lebat berterusan menyebabkan tujuh PPS kembali dibuka di Raub sebagai persediaan awal, namun setakat awal pagi ini hanya satu PPS iaitu di SK Ulu Atok dihuni oleh 35 orang daripada lapan keluarga.

JPS melaporkan dua sungai berada pada paras bahaya iaitu Sungai Lipis di Batu Malim, Raub dan Sungai Serting di Padang Gudang, Bera dengan kedua-duanya menunjukkan trend menaik.

Enam sungai berada pada paras amaran iaitu Sungai Pahang di Paya Gintong, Jerantut; Sungai Dong di Kampung Peruas (Raub); Sungai Lipis di Benta (Lipis), Sungai Triang di Chemomoi (Bentong); Sungai Luit di Kampung Subuh, Maran dan Sungai Kechau di Kampung Dusun (Lipis).

Di SELANGOR, setakat 11 malam tadi, Jabatan Meteorologi Malaysia (MetMalaysia) meramalkan ribut petir atau hujan lebat bakal berlaku di Sabak Bernam, Kuala Selangor, Hulu Selangor dan Gombak.

Di MELAKA, sebanyak 96 mangsa daripada 29 keluarga dipindahkan ke dua PPS berikutan banjir yang kembali melanda Alor Gajah malam tadi.

Pengarah APM Melaka Lt Kol (PA) Cuthbert John Martin Quadra dalam kenyataan berkata 15 mangsa daripada lapan keluarga menghuni Balai Raya Gadek yang dibuka pada 3.30 pagi tadi manakala 81 daripada 21 keluarga dipindahkan ke SMK Seri Pengkalan yang dibuka pada 7 pagi ini.

“Sekolah Rendah Agama (SRA) Jabatan Agama Islam Melaka (JAIM) juga kini dibuka pada 7 pagi dan mangsa sedang dalam proses pendaftaran,” katanya.


Belanjawan 2021: Perkasakan sektor pertanian

JASIN 7 Nov. – Kementerian Pertanian dan Industri Makanan yakin peruntukan yang diterima menerusi Belanjawan 2021 akan memperkasakan lagi sumbangan sektor pertanian kepada negara.

Timbalan Menterinya, Datuk Seri Ahmad Hamzah berkata, jumlah peruntukan itu antara yang tinggi diterima dan percaya akan meningkatkan lagi pengeluaran di sektor itu.

“Keprihatinan kerajaan dalam sektor ini akan mendorong mereka yang terbabit antaranya petani, penternak dan pesawah berusaha meningkatkan pendapatan dalam sektor ini.

Beliau berkata demikian pada sidang media selepas Program Pelepasan Benih Udang Galah Ke Perairan Umum serta Penyerahan Kad Pendaftaran Nelayan Sungai Negeri Melaka, di Laman Belia, Sungai Rambai.

Hadir sama Pengerusi Jawatankuasa Pertanian, Penternakan, Pembangunan Usahawan dan Koperasi Datuk Norhizam Hassan Baktee; Pengarah Perikanan negeri Mohd Fauzi Salehon dan Ahli Dewan Undangan Negeri (ADUN) Sungai Rambai Datuk Hasan Abd Rahman

Ahmad berkata, RM 1.7 bilion diperuntukkan termasuk RM570 juta untuk subsidi harga padi, RM960 juta subsidi dan insentif tanaman padi serta RM40 juta untuk subsidi baja padi bukit.


Diskaun bil elektrik bersasar bakal diumum PM dalam masa terdekat

Menteri Tenaga dan Sumber Asli, Datuk Seri Dr Shamsul Anuar Nasarah berkata, diskaun bil secara bersasar itu akan diberikan bermula Julai hingga Disember 2021.

Bagaimanapun, beliau berkata, perincian mengenai diskaun bil elektrik bersasar itu akan diumumkan Perdana Menteri, Tan Sri Muhyiddin Yassin dalam masa terdekat.

“Diskaun bil elektrik secara bersasar kepada pengguna domestik dan bukan domestik (termasuk pihak industri) ini akan diberikan kepada seluruh pengguna di Semenanjung Malaysia dan Sabah.


Budget 2020 includes focus on sustainability agenda – PM

KUALA LUMPUR, Oct 19. – Prime Minister Tan Sri Muhyiddin Yassin said a special focus on sustainability agenda will be included in Budget 2021 with a very important announcement on it to be made this Nov 6.

Describing the COVID-19 pandemic as a wake-up call for the world, Muhyiddin said Malaysia, just like any other countries, needed to rethink its development agenda particularly in regards to sustainability and green technology, which played a vital role in driving the economy.

He admitted that it was hard to find positives amidst the wreckage of COVID-19, but as an ardent optimist, the prime minister said he was sure that there would be a silver lining.

“Lockdowns across the world made us reflect, made us think and we started to realise that we need to change our ways. We need to rethink our relationship with the planet and we need to build back better. Due to all of us being at home, we also noticed we had better air quality and mother earth had time to reinvigorate.

“But this was short-lived as we went back to our old ways once the lockdowns were lifted. But the lesson is, there is a promising path of green recovery as we wade through this pandemic,” he said in his speech before opening the International Greentech and Eco-products Exhibition and Conference 2020 (IGEM), organised virtually, today.

The prime minister noted that COVID-19 and climate change, ‘the twin Cs’, are proving to be the twin engines for concern and despair, with both being global threats that require a common global solution.

“Just as we need a vaccine for COVID-19, climate change requires urgent solutions that can’t wait for a generation,” he said.

Muhyiddin explained that a green recovery approach would not only spur the economy and social well-being, but will also drive the nation’s development trajectory on a low carbon and climate resilience pathway.

In this context, he said Malaysia, as a country blessed with natural resources, being one of the 12 mega-bio diverse countries in the world and with a head-start in green technology, should leverage on this for a stronger green recovery agenda.

He said the impact of climate change is global in scope and unprecedented in various economies of scales, from shifting weather patterns that threaten food production to rapidly rising sea levels that increase the risk of catastrophic flooding.

“Without drastic action now, adapting to these impacts in the future will be more difficult and even more expensive. Recent projections have shown that the planet is warmer by 1°C compared to preindustrial levels, and the temperature is continuing to go up.

“This will see a huge impact on our climate, food security, health and biodiversity, as well as causing disruptive mass migration. We are racing against time in our war to prevent a climate crisis,” he said.

With the Eleventh Malaysia Plan for the period 2016 – 2020 entering its final phase, Muhyiddin said the pandemic had challenged the government to build its resilience as it wade through the pandemic.

Organised by the Environment and Water Ministry, IGEM 2020 is a multiplier of business opportunities that serves as an integrator of diverse possibilities and accelerator of impactful change, emphasising IGEM’s powerful and decisive role in accelerating a global green economy.

It is a major channel to convene governments, policymakers, corporations, and individuals onto a single platform, opening up new avenues and introducing innovative solutions to meet the escalating global economic and climate change scenarios.- BERNAMA


Agong terima menghadap Komander Tentera Darat UAE di Abu Dhabi

KUALA LUMPUR, 8 Dis – Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan menerima menghadap Komander Tentera Darat Emiriah Arab Bersatu (UAE) Mejar Jeneral Saeed Rashid Al Shehhi di Abu Dhabi, semalam.

Menerusi hantaran di laman Facebook Istana Negara hari ini, catatan itu memaklumkan dalam sesi menghadap serta perbincangan bermula pada 11 pagi waktu tempatan itu, Seri Paduka dan Mejar Jeneral Saeed menyentuh berkenaan kerjasama dalam bidang ketenteraan antara Malaysia dan UAE berdasarkan kepentingan kedua-dua negara.

“Sesi tersebut adalah antara aktiviti Seri Paduka dalam rangka lawatan khas ke Abu Dhabi selama empat hari yang berakhir semalam, atas persilaan peribadi Presiden UAE Yang Mulia Sheikh Mohamed bin Zayed Al Nahyan,” menurut hantaran itu.


Malaysia sasar dua juta pelancong tahun ini

KUALA LUMPUR, 16 Mac – Kementerian Pelancongan, Seni dan Budaya (MOTAC) menyasarkan kedatangan dua juta pelancong ke Malaysia pada tahun ini dengan keuntungan melebihi RM6.8 bilion.

Menteri berkenaan Datuk Seri Nancy Shukri berkata ini susulan pengumuman kerajaan berhubung pembukaan semula sempadan negara pada 1 April ini yang diharapkan dapat merancakkan industri pelancongan yang terjejas akibat pandemik COVID-19.

“Untuk pelancong dalam negara pula, kita masih belum ada sasaran sebab tahun 2019, kita dapat RM103 bilion bagi pelancongan domestik. Jadi kita mengharapkan sekurang-kurangnya dalam 50 peratus keuntungan walaupun agak sukar untuk capai (keuntungan) macam 2019,” katanya menggulung perbahasan usul Menjunjung Kasih Titah Diraja bagi kementerian itu di Dewan Rakyat hari ini.

Sebelum ini dilaporkan, Perdana Menteri Datuk Seri Ismail Sabri Yaakob mengumumkan negara akan memasuki Fasa ‘Peralihan Ke Endemik’ serta pembukaan semula sempadan negara mulai 1 April depan.

Sementara itu, bercakap pada sidang media selepas sesi penggulungan itu, Nancy berkata MOTAC memperuntukkan RM50 juta bagi Geran Padanan Pelancongan, Seni dan Budaya (GPPSB)  merangkumi Geran Sepadan Sektor Pelancongan (GSSP) dan Geran Sepadan Sektor Kebudayaan (GSSK).

Beliau berkata kedua-dua geran itu adalah untuk menyemarak dan merancakkan semula sektor pelancongan dan kebudayaan yang terjejas teruk susulan penularan pandemik COVID-19 sejak dua tahun lepas.

Selain itu, menurutnya ia dapat membantu pemain industri terus berdaya saing mempromosikan Malaysia sebagai destinasi pelancongan selamat untuk dikunjungi serta dapat merangsang ekosistem kesenian dan kebudayaan negara.

GSSP memberi fokus ke atas penganjuran program atau acara domestik dan antarabangsa apabila pintu sempadan dibuka semula manakala GSSK pula memberi fokus kepada penganjuran seni dan budaya yang berimpak tinggi.

“Permohonan untuk kedua-dua geran ini boleh dikemukakan bermula 1 April ini dan sebarang maklumat lanjut boleh layari laman sesawang www.tourism.gov.my,” katanya.


Kerajaan setuju benarkan pengeluaran khas KWSP RM10,000 – PM

KUALA LUMPUR 16 Mac – Perdana Menteri Datuk Seri Ismail Sabri Yaakob, hari ini mengumumkan kerajaan bersetuju membenarkan rakyat membuat pengeluaran khas wang Kumpulan Wang Simpanan Pekerja (KWSP) berjumlah RM10,000.

Beliau berkata, walaupun keputusan itu amat berat kerana ia melibatkan simpanan hari tua rakyat, namun ia dianggap jalan tengah untuk mengimbangkan keperluan mendesak hari ini dan masa depan.

“Saya berharap pencarum membuat pertimbangan sewajarnya demi masa depan mereka,” katanya dalam satu pengumuman khas yang disiarkan secara langsung, hari ini.


KKM senarai lapan negara dalam sekatan perjalanan

PUTRAJAYA, 1 Dis – Kementerian Kesihatan (KKM) menyenaraikan lapan negara dalam sekatan perjalanan sementara, dengan Malawi menjadi yang terkini dalam senarai tersebut susulan penularan varian baharu COVID-19 yang dikenali sebagai Omicron.

Menteri Kesihatan Khairy Jamaluddin berkata pada 26 Nov lepas, KKM menyenaraikan Afrika Selatan, Botswana, Eswatini, Lesotho, Mozambique, Namibia dan Zimbabwe dalam senarai sekatan perjalanan sementara.

“Hari ini, Malawi tersenarai menjadikan jumlah negara terkini dalam senarai sekatan perjalanan adalah sebanyak lapan negara,” katanya pada sidang media perkembangan semasa varian Omicron dan COVID-19 di Malaysia di sini, hari ini.

Beliau berkata 20 negara sudah melaporkan pengesanan varian Omicron setakat semalam dan 203 daripada 215 kes varian itu telah dilaporkan dalam laman web Global Initiative on Sharing All Influenza Data (GISAID).

Menurut Khairy, KKM akan menyediakan senarai negara yang melaporkan kes varian Omicron atau berisiko tinggi berlaku penularan jangkitan varian baharu itu secara harian untuk diedarkan kepada Kementerian Luar; Kementerian Pelancongan, Seni dan Budaya; Kementerian Pengangkutan dan Jabatan Imigresen melalui Majlis Keselamatan Negara.

Beliau berkata ia merupakan sebahagian daripada langkah-langkah kawalan serta pencegahan varian Omicron yang telah dibentang dan dipersetujui dalam Mesyuarat Kuartet Menteri COVID-19 semalam. -BERNAMA


Wanita hilang ketika mandi di Pantai Penunjuk ditemukan lemas

KEMAMAN, 25 Mei – Seorang wanita yang dilaporkan hilang ketika ketika mandi bersama suaminya di Pantai Penunjuk, Kijal di sini Jumaat lepas, ditemukan lemas malam tadi.

Ketua Polis Daerah Kemaman Supt Hanyan Ramlan berkata mayat Rokiah Abd Rahman, 59, ditemukan terapung pada 7.30 malam oleh beberapa pekerja chalet di Pantai Air Tawar berdekatan Pulau Tenggol, Dungun kira-kira 40 kilometer dari lokasi kejadian.

“Pasukan penyelamat telah menerima laporan dari beberapa pekerja chalet mengenai penemuan objek seperti manusia. Polis dan bomba dengan bantuan orang awam telah pergi ke lokasi tersebut dan membawa mayat ke darat.

“Mayat tiba di Jeti Kuala Kemaman kira-kira 3 pagi dan proses pengecaman telah dibuat oleh dua waris di Unit Forensik Hospital Kemaman,” katanya ketika dihubungi pemberita hari ini.

Pada awal pagi Jumaat lepas, Rokiah dan suaminya Ahmad Qarib Ab Kadir, 60, dari Temerloh, Pahang datang bercuti di pantai tersebut bersama empat anak mereka sebelum kedua-duanya hilang akibat arus deras.

Mayat Ahmad Qarib bagaimanapun ditemukan terapung oleh dua pemancing kira-kira dua batu nautika dari Kuala Kemaman pada 2.10 petang hari sama.- BERNAMA